OZNÁMENIE KOMISIE —

Usmernenia Komisie o jednorazových plastových výrobkoch v súlade so smernicou Európskeho parlamentu a Rady (EÚ) 2019/904 o znižovaní vplyvu určitých plastových výrobkov na životné prostredie

(2021/C 216/01)

OBSAH

1. ÚVOD 4

2. VŠEOBECNÉ TERMÍNY A VYMEDZENIE POJMOV 5

2.1. Vymedzenie plastov (článok 3 bod 1) 5

2.1.1. Polymér 5

2.1.2. Schopnosť fungovať ako hlavná štruktúrna zložka konečných výrobkov 6

2.1.3. Prírodné polyméry, ktoré neboli chemicky modifikované 6

2.2. Jednorazový plastový výrobok (článok 3 bod 2) 7

2.2.1. Obsah plastov: vyrobený úplne alebo čiastočne z plastu 8

2.2.2. Jednorazové výrobky 9

2.2.3. Vlastnosti umožňujúce opätovné naplnenie a opätovné použitie výrobku 9

3. VZŤAH MEDZI SMERNICOU (EÚ) 2019/904 A SMERNICOU 94/62/ES 10

4. ŠPECIFICKÉ KRITÉRIÁ TÝKAJÚCE SA VÝROBKOV 11

4.1. Nádoby na potraviny 11

4.1.1. Opis výrobkov a kritériá týkajúce sa výrobkov uvedené v smernici 11

4.1.2. Prehľad výrobkov a zoznam názorných príkladov 12

4.2. Balenia a vrecúška 15

4.2.1. Opis výrobkov a kritériá týkajúce sa výrobkov uvedené v smernici 15

4.2.2. Prehľad výrobkov a zoznam názorných príkladov 15

4.3. Príbory, taniere, slamky a miešadlá 18

4.3.1. Opisy výrobkov uvedené v smernici 18

4.3.2. Prehľad výrobkov a zoznam názorných príkladov 18

4.4. Nápojové obaly, nápojové fľaše a poháre na nápoje (vrátane ich uzáverov a viečok) 20

4.4.1. Opis výrobkov a kritériá týkajúce sa výrobkov uvedené v smernici 20

4.4.2. Uzávery, viečka a kryty 21

4.4.3. Špecifické výnimky týkajúce sa konkrétneho výrobku 23

4.4.4. Prehľad výrobkov a zoznam názorných príkladov 24

4.5. Rozlíšenie medzi určitými (navzájom súvisiacimi) kategóriami výrobkov 27

4.5.1. Kľúčové prvky na rozlišovanie medzi nádobami na potraviny a nápojovými obalmi 27

4.5.2. Hlavné prvky, ktorými sa odlišujú nádoby na potraviny od pohárov na nápoje 28

4.5.3. Hlavné prvky, ktorými sa rozlišujú nápojové obaly, nápojové fľaše a poháre na nápoje 29

4.5.4. Hlavné prvky, ktorými sa odlišujú nádoby na potraviny od balení a vrecúšok 30

4.5.5. Hlavné prvky, na základe ktorých sa odlišujú taniere od nádob na potraviny 30

4.6. Ľahké plastové tašky 31

4.6.1. Opis výrobkov a kritériá týkajúce sa výrobkov uvedené v smernici 31

4.6.2. Prehľad výrobkov a zoznam názorných príkladov 32

4.7. Vatové tyčinky 33

4.7.1. Opis výrobkov a kritériá týkajúce sa výrobkov uvedené v smernici 33

4.7.2. Špecifické výnimky týkajúce sa konkrétneho výrobku 33

4.7.3. Prehľad výrobkov a zoznam názorných príkladov 34

4.8. Balóny a paličky na balóny 34

4.8.1. Opis výrobkov a kritériá týkajúce sa výrobkov uvedené v smernici 34

4.8.2. Špecifické výnimky týkajúce sa konkrétneho výrobku 35

4.8.3. Prehľad výrobkov a zoznam názorných príkladov 36

4.9. Hygienické vložky, tampóny a tampónové aplikátory 36

4.9.1. Opis výrobkov a kritériá týkajúce sa výrobkov uvedené v smernici 36

4.9.2. Prehľad výrobkov a zoznam názorných príkladov 37

4.10. Vlhčené utierky 37

4.10.1. Opis výrobkov, kritériá týkajúce sa výrobkov a výnimky uvedené v smernici 37

4.10.2. Prehľad výrobkov a zoznam názorných príkladov 40

4.11. Tabakové výrobky s filtrami a filtre predávané na použitie v kombinácii s tabakovými výrobkami 42

4.11.1. Opis výrobkov a kritériá týkajúce sa výrobkov uvedené v smernici 42

4.11.2. Prehľad výrobkov a zoznam názorných príkladov 42

PRÍLOHA – Prehľad jednorazových plastových výrobkov, ich opisy a príslušné požiadavky stanovené v smernici 44

1. ÚVOD

Tento dokument poskytuje usmernenie o výklade a vykonávaní smernice Európskeho parlamentu a Rady (EÚ) 2019/904 z 5. júna 2021 o znižovaní vplyvu určitých plastových výrobkov na životné prostredie (1) (ďalej len „smernica“ alebo „smernica o jednorazových plastových výrobkoch“).

Smernica sa uplatňuje na všetky jednorazové plastové výrobky uvedené v prílohe k nej, ako aj na všetky výrobky vyrobené z oxo-degradovateľných plastov a na rybársky výstroj obsahujúci plasty. V článku 12 uvedenej smernice sa Komisia poveruje vypracovať usmernenia vrátane príkladov výrobkov, ktoré sa majú považovať za jednorazový plastový výrobok na účely tejto smernice. Tieto usmernenia sú zamerané na jednorazové plastové výrobky zahrnuté v prílohe, ktoré sú uvedené ďalej v texte:

— balóny,

— paličky na balóny,

— nápojové obaly s kapacitou najviac tri litre vrátane ich uzáverov a viečok, — nápojové obaly vyrobené z expandovaného polystyrénu vrátane ich uzáverov a viečok, — nápojové fľaše s kapacitou najviac tri litre vrátane ich uzáverov a viečok,

— miešadlá na nápoje,

— vatové tyčinky,

— poháre na nápoje, — poháre na nápoje vyrobené z expandovaného polystyrénu vrátane ich uzáverov a viečok, — poháre na nápoje vrátane ich uzáverov a viečok,

— príbory (vidličky, nože, lyžice, paličky na jedenie),

— nádoby na potraviny, — nádoby na potraviny vyrobené z expandovaného polystyrénu,

— ľahké plastové tašky,

— balenia a vrecúška,

— taniere,

— hygienické vložky, tampóny a tampónové aplikátory,

— slamky,

— tabakové výrobky s filtrami a filtre uvádzané na trh na použitie v kombinácii s tabakovými výrobkami,

— vlhčené utierky.

Usmernenia sa podrobne nezaoberajú rybárskym výstrojom a výrobkami vyrobenými z oxo-degradovateľných plastov. Pokiaľ ide o ne, v článku 5 smernice sa zakazujú všetky výrobky z oxo-degradovateľných plastov, či už na jedno použitie alebo nie, pričom sa nerozlišuje medzi biodegradovateľným oxo-degradovateľným plastom a oxo-degradovateľným plastom, ktorý nie je biodegradovateľný.

V tomto dokumente sa poskytuje usmernenie o vymedzení kľúčových pojmov smernice a príklady výrobkov, ktoré sa majú považovať za výrobky patriace alebo nepatriace do rozsahu jej pôsobnosti. Tieto príklady nie sú úplné a slúžia len na ilustráciu toho, ako vykladať vymedzenie určitých pojmov a príslušné požiadavky smernice v súvislosti s konkrétnymi jednorazovými plastovými výrobkami. Obsah vrátane príkladov odzrkadľuje názory Európskej komisie a ako taký nie je právne záväzný. Záväzný výklad právnych predpisov EÚ je vo výlučnej právomoci Súdneho dvora Európskej únie.

Najmä vzhľadom na pandémiu koronavírusového ochorenia je potrebné uviesť, že sa v článku 11 vyžaduje súlad opatrení, ktorými sa transponujú a vykonávajú články 4 až 9 smernice, s potravinovým právom Únie s cieľom zabezpečiť, aby nedošlo k ohrozeniu hygieny a bezpečnosti potravín. V odôvodnení 14 sa ďalej vyžaduje, aby sa opatreniami zároveň neohrozovali správne hygienické postupy, správne výrobné postupy a informácie pre spotrebiteľov.

2. VŠEOBECNÉ TERMÍNY A VYMEDZENIE POJMOV (2)

2.1. Vymedzenie plastov (článok 3 bod 1)

Vymedzenie pojmu plast sa stanovuje v článku 3 bode 1:

„,plast“ je materiál, ktorý sa skladá z polyméru v zmysle vymedzenia v článku 3 bode 5 nariadenia Európskeho parlamentu a Rady (ES) č. 1907/2006 (3), do ktorého mohli byť pridané prísady alebo iné látky a ktorý môže fungovať ako hlavná štruktúrna zložka konečných výrobkov, s výnimkou prírodných polymérov, ktoré neboli chemicky modifikované.“ [zvýraznenie doplnené]

Na základe odôvodnenia 11 sa v článku 3 bode 1 smernice odkazuje na vymedzenie stanovené v nariadení (ES) č. 1907/2006 (ďalej len „nariadenie REACH“) a dopĺňajú sa v ňom ďalšie prvky na zavedenie adaptovaného, a teda samostatného vymedzenia.

V odôvodnení 11 sa výslovne poukazuje na farby, atramenty a lepidlá, ako na polymérne materiály, ktoré sú vylúčené z rozsahu pôsobnosti smernice a ktoré sa nepovažujú za materiály patriace do vymedzenia plastov v článku 3 bode 1. Konečný (inak) neplastový výrobok, na ktorý sa nanášajú, teda podľa tejto smernice nepredstavuje jednorazový plastový výrobok. Niekoľko termínov a pojmov uvedených v článku 3 bode 1 a odôvodnení 11 si vyžaduje podrobnejšie objasnenie. V nasledujúcich oddieloch sa poskytuje usmernenie o kľúčových pojmoch, najmä:

— polymér (oddiel 2.1.1.),

— schopnosť fungovať ako hlavná štruktúrna zložka konečných výrobkov (oddiel 2.1.2.), a

— prírodné polyméry, ktoré neboli chemicky modifikované (oddiel 2.1.3.).

2.1.1. Polymér

V článku 3 bode 1 smernice sa odkazuje na vymedzenie pojmu polymér v článku 3 bode 5 nariadenia REACH, ktoré znie takto:

„polymér: je látka, ktorá sa skladá z molekúl charakterizovaných sekvenciou jedného alebo viacerých druhov monomérnych jednotiek. Takéto molekuly musia byť distribuované v určitom rozsahu molekulových hmotností, pričom rozdiely v molekulových hmotnostiach sú spôsobené najmä rozdielnym počtom monomérnych jednotiek. Polymér tvorí:

a) jednoduchá hmotnostná väčšina molekúl obsahujúca najmenej tri monomérne jednotky, ktoré sú kovalentne viazané aspoň na jednu inú monomérnu jednotku alebo inú reagujúcu zložku;

b) menej ako jednoduchá hmotnostná väčšina molekúl s rovnakou molekulovou hmotnosťou.

‚Monomérna jednotka‘ je v zmysle tohto vymedzenia zreagovaná forma monomérnej látky v polyméri.“

Európska chemická agentúra (ECHA) vypracovala s cieľom doplniť vymedzenie pojmu polymér v nariadení REACH ďalšie informácie, ktoré sú uvedené v Usmerneniach pre monoméry a polyméry (4) (ďalej len „usmernenia ECHA“):

„Polymér môže ako každá iná látka definovaná v článku 3 ods. 1 [nariadenia REACH] obsahovať aj prísady potrebné na udržanie stability polyméru a nečistoty pochádzajúce z výrobného postupu. Tieto stabilizátory a nečistoty sa považujú za súčasť látky.“

2.1.2. Schopnosť fungovať ako hlavná štruktúrna zložka konečných výrobkov

V článku 3 bode 1 smernice sa plast vymedzuje ako „materiál […], ktorý môže fungovať ako hlavná štruktúrna zložka konečných výrobkov.“ Aspekt schopnosti fungovať ako hlavná štruktúrna zložka konečných výrobkov sa týka vymedzenia pojmu plast a netýka sa vymedzenia jednorazového plastového výrobku. V súvislosti s vymedzením pojmu plast sa preto má toto kritérium chápať ako všeobecný pojem. Keďže sa v článku 3 bode 1 žiadnym spôsobom nestanovuje ani neobmedzuje druh konečného výrobku ani množstvo polyméru, môže široká škála polymérov v zásade fungovať ako hlavná štruktúrna zložka konečných výrobkov.

2.1.3. Prírodné polyméry, ktoré neboli chemicky modifikované

Zo smernice sú vyňaté polyméry, ktoré spĺňajú tieto dve podmienky stanovené v článku 3 bode 1: i) ide o prírodné polyméry a ii) ide o polyméry spĺňajúce požiadavku, že neboli chemicky modifikované. Tieto termíny sú bližšie objasnené v odôvodnení 11:

„Táto smernica by sa však nemala vzťahovať na nemodifikované prírodné polyméry v zmysle vymedzenia pojmu ‚chemicky nemodifikovaná látka‘ v článku 3 bode 40 nariadenia (ES) č. 1907/2006[…], keďže sa prirodzene vyskytujú v životnom prostredí. Vymedzenie polymérov v článku 3 bode 5 nariadenia (ES) č. 1907/2006 by sa preto na účely tejto smernice malo prispôsobiť, a malo by sa zaviesť samostatné vymedzenie tohto pojmu.“ [zvýraznenie doplnené]

„Plasty vyrobené z modifikovaných prírodných polymérov alebo plasty vyrobené z biologických, fosílnych alebo syntetických východiskových látok sa prirodzene nevyskytujú, takže by mali byť predmetom tejto smernice. Prispôsobené vymedzenie plastov by preto malo zahŕňať predmety z gumy na báze polymérov, plasty na báze biomateriálov a biodegradovateľné plasty, a to bez ohľadu na to, či pochádzajú z biomasy alebo sú určené na biodegradáciu v priebehu času.“ [zvýraznenie doplnené]

i) Prírodné polyméry Pojem prírodný polymér sa v usmerneniach ECHA vymedzuje takto: „Prírodné polyméry sú polyméry, ktoré sú výsledkom procesu polymerizácie v prírode bez ohľadu na proces extrakcie, ktorým boli extrahované. To znamená, že prírodné polyméry nemusia byť nevyhnutne ‚látky prírodného pôvodu‘, ak sú posudzované podľa kritérií stanovených v článku 3 ods. 39 nariadenia REACH.“ zvýraznenie doplnené] V článku 3 bode 39 nariadenia REACH sa vymedzujú látky prírodného pôvodu takto: „Látky prírodného pôvodu: sú prírodne sa vyskytujúce látky ako také, nespracované alebo spracované iba manuálnym, mechanickým alebo gravitačným spôsobom, rozpustením vo vode, flotáciou, extrakciou vodou, destiláciou s vodnou parou alebo zahrievaním výlučne na účel odstránenia vody; alebo ktorá je extrahovaná zo vzduchu akýmkoľvek spôsobom.“ [zvýraznenie doplnené] Vzhľadom na uvedené skutočnosti sú pojmy prírodný polymér a látky prírodného pôvodu dvoma samostatnými pojmami a nemali by sa navzájom zamieňať. Kľúčový rozdiel spočíva v povolených metódach extrakcie. Rozsah pojmu prírodný polymér sa vzťahuje na širšiu skupinu, ktorá je nezávislá od metódy použitej na extrakciu látky z prírody. V smernici sa okrem toho priamo neodkazuje na článok 3 bod 39 nariadenia REACH. Dôsledkom tohto rozdielu a uplatňovania usmernení ECHA je napríklad to, že celulóza a lignín extrahovaný z dreva a kukuričného škrobu prostredníctvom mokrého mletia vyhovujú vymedzeniu pojmu prírodný polymér. Ďalší kľúčový rozdiel spočíva v tom, či sa proces polymerizácie odohral v prírode, alebo ide o výsledok priemyselného procesu, ktorého súčasťou sú živé organizmy. Podľa nariadenia REACH a príslušných usmernení ECHA sa polyméry vyrábané prostredníctvom priemyselného fermentačného procesu nepovažujú za prírodné polyméry, keďže polymerizácia neprebehla v prírode. Polyméry, ktoré sú výsledkom biosyntézy na základe procesov umelej kultivácie a fermentácie v priemyselnom prostredí, napr. polyhydroxyalkanoáty (PHA), sa preto nepovažujú za prírodné polyméry, keďže nie sú výsledkom procesu polymerizácie, ktorá prebehla v prírode. Vo všeobecnosti platí, že ak sa polymér získava z na základe priemyselného procesu, pričom sa v prírode vyskytuje rovnaký druh polyméru, vyrábaný polymér nemožno považovať za prírodný polymér.

ii) Chemicky nemodifikované V odôvodnení 11 smernice sa vysvetľuje, že pojem chemicky nemodifikované látky by sa mal vykladať v súlade s článkom 3 bodom 40 nariadenia REACH, v ktorom sa uvádza: „chemicky nemodifikovaná látka: je látka, ktorej chemické zloženie ostáva nezmenené, aj keď prešla chemickým procesom alebo úpravou alebo fyzikálnou mineralogickou transformáciou napríklad na odstránenie nečistôt.“ [zvýraznenie doplnené] Pojem „neboli chemicky modifikované“ v článku 3 bode 1 smernice sa má v súvislosti s prírodnými polymérmi vykladať takto: pri rozhodovaní o tom, či bol polymér chemicky modifikovaný počas svojej výroby alebo nie, by sa mal zohľadniť len rozdiel medzi vstupným a výsledným polymérom, a to bez ohľadu na modifikácie, ktoré mohli prebiehať počas výrobných procesov, keďže tieto modifikácie nie sú relevantné v súvislosti vlastnosťami a správaním, ktoré vykazuje použitý polymér, ku ktorého vypusteniu do životného prostredia môže eventuálne dôjsť. Znamená to, že napríklad regenerovaná celulóza, napr. vo forme viskózy, lyocelu a celulózovej fólie, sa nepovažuje za chemicky modifikovanú, keďže výsledné polyméry nie sú chemicky modifikované v porovnaní so vstupným polymérom. Acetát celulózy sa považuje za chemicky modifikovaný, keďže v porovnaní so vstupným polymérom ostávajú chemické modifikácie celulózy, ku ktorým dochádza počas výrobného procesu, na konci výrobného procesu naďalej prítomné. Ak sú zmeny v chemickej štruktúre polyméru výsledkom reakcií, ktoré prebiehajú len počas procesu extrakcie prírodného polyméru (napr. proces výroby buničiny na extrakciu celulózy a lignínu), nepovažujú sa za chemické modifikácie prírodného polyméru v zmysle článku 3 bodu 1 a odôvodnenia 11 smernice. Papierový materiál, ktorý je výsledkom procesu výroby buničiny, sa preto nepovažuje za materiál vyrobený z chemicky modifikovaných prírodných polymérov. Tento výklad je zároveň v súlade s posúdením vplyvu, ktorý je pripojený k návrhu tejto smernice predloženého Európskou komisiou (ďalej len „posúdenie vplyvu“), v ktorom boli výrobky z papiera bez plastovej výstelky alebo poťahu identifikované ako dostupné, udržateľnejšie alternatívy k jednorazovým plastovým výrobkom (5).

2.2. Jednorazový plastový výrobok (článok 3 bod 2)

V článku 3 bode 2 smernice sa jednorazový plastový výrobok vymedzuje takto:

„výrobok, ktorý je vyrobený úplne alebo čiastočne z plastu a ktorý nie je koncipovaný, navrhnutý alebo uvedený na trh s tým účelom, aby počas svojej životnosti absolvoval niekoľko cyklov alebo rotácií tým, že sa vráti výrobcovi na opätovné naplnenie, alebo aby bol opätovne použitý na ten istý účel, na ktorý bol koncipovaný.“ [zvýraznenie doplnené]

V odôvodneniach 7 a 12 sa okrem toho uvádza, že smernica by sa mala vzťahovať iba na tie jednorazové plastové výrobky, ktoré sú najčastejšie nachádzané na plážach v Únii, ako aj na rybársky výstroj obsahujúci plasty a výrobky z oxo-degradovateľných plastov, a že sklenené a kovové nápojové obaly by z toho dôvodu nemali patriť do rozsahu pôsobnosti tejto smernice. Z rozsahu smernice sú osobitne vylúčené sklenené a kovové nápojové obaly s plastovými uzávermi a viečkami uvedenými v častiach C, E, F a G prílohy, no sú doň zahrnuté kompozitné nápojové obaly. Je to v súlade s cieľom smernice sústrediť úsilie tam, kde je to najviac potrebné.

2.2.1. Obsah plastov: vyrobený úplne alebo čiastočne z plastu

Jednorazové plastové výrobky uvedené v prílohe k smernici patria do rozsahu jej pôsobnosti, ak sú úplne alebo čiastočne vyrobené z plastu v zmysle vymedzenia v článku 3 bodoch 1 a 2. V smernici sa nestanovuje žiadny limit de minimis pre obsah plastov v jednorazovom plastovom výrobku, na základe ktorého by sa určovalo, či sa na dotknutý výrobok vzťahuje vymedzenie jednorazového plastového výrobku; uplatniť sa má preto kvalitatívne posúdenie.

Pri výrobe mnohých materiálov vrátane neplastových materiálov sa polyméry, ktoré spĺňajú vymedzenie pojmu plast uvedené v tejto smernici, často používajú na dosiahnutie konkrétnych materiálových vlastností, ako aj na dosiahnutie vyššej účinnosti výrobných procesov. Tieto polymérne materiály sú často syntetickými chemickými prídavnými látkami. Výsledkom použitia takýchto polymérnych materiálov, napr. retenčných činidiel alebo spojív a technologických pomocných látok pri výrobe materiálu, ktorý sám osebe nie je plastom, nie je jednorazový výrobok vyrobený výlučne z toho materiálu, ktorý by sa mal považovať za výrobok vyrobený čiastočne z plastu. Pri príprave legislatívneho návrhu smernice (6) sa špecificky posudzovali najmä papierové a lepenkové výrobky v súvislosti s ich potenciálom slúžiť ako udržateľná alternatíva k jednorazovým plastovým výrobkom. Vzhľadom na uvedené skutočnosti sa papierové a lepenkové jednorazové výrobky vyrobené výlučne z papiera a lepenkového materiálu a bez plastovej výstelky alebo poťahu nemajú považovať za jednorazové plastové výrobky v zmysle tejto smernice.

Ak sa však na ochranu pred vodou alebo tukom na povrch papierového, lepenkového alebo iného materiálu nanáša plastová výstelka alebo poťah, konečný výrobok sa považuje za kompozitný výrobok, ktorý pozostáva z viacerých materiálov, z ktorých je jeden plastovým materiálom. V tomto prípade sa konečný výrobok považuje za výrobok vyrobený čiastočne z plastu. Jednorazové papierové a lepenkové výrobky s plastovou výstelkou alebo poťahom sú teda vyrobené čiastočne z plastu a patria do rozsahu pôsobnosti smernice. Vyplýva to aj zo skutočnosti, že pokiaľ ide o papierové alebo lepenkové poháre, papierové a lepenkové poháre, ktoré obsahujú plastovú vrstvu, na rozdiel od iných jednorazových papierových a lepenkových výrobkov bez plastovej výstelky alebo poťahu, neboli identifikované v posúdení vplyvu (7) ako alternatívna možnosť, keďže ako také obsahujú plasty. Tento výklad vyplýva aj zo skutočnosti, že výnimka pre poťahovanie, ktorá bola pôvodne zahrnutá v odôvodnení 8 návrhu Komisie (8), sa už v zodpovedajúcom odôvodnení 11 ani na inom mieste v smernici nevyskytuje. Spoluzákonodarcovia tým vyjadrili zámer, aby sa z rozsahu pôsobnosti smernice výslovne nevylúčili výrobky vyrobené z neplastových materiálov s plastovým poťahom a plastovou výstelkou. V súlade s odôvodnením 9 malé aj veľké úlomky plastu pochádzajúce z jednorazových plastových výrobkov spôsobujú výrazné znečistenie suchozemských oblastí a kontamináciu pôdy a môžu uniknúť do morského prostredia, na ktoré majú negatívny vplyv. Začlenenie týchto predmetov do rozsahu pôsobnosti smernice je preto nielen v súlade s cieľmi smernice, no zároveň je potrebné v záujme predchádzania a znižovania vplyvu určitých spotrebných výrobkov na rýchle použitie vyrobených úplne alebo čiastočne z plastu, ktoré sa zvyčajne stávajú odpadom predstavujúcim riziko najmä pre morské ekosystémy, biodiverzitu a ľudské zdravie. Zároveň je to potrebné z hľadiska dosiahnutia cieľa podporovať prechod na obehové hospodárstvo s inovačnými a udržateľnými obchodnými modelmi, výrobkami a materiálmi, v rámci ktorého sa pred jednorazovými výrobkami uprednostňujú udržateľné a netoxické opätovne použiteľné výrobky a systémy opätovného použitia, a to s prvoradou ambíciou znížiť množstvo vzniknutého odpadu.

Ďalším príkladom sú nápojové kartóny, ktoré vo všeobecnosti pozostávajú z viacerých vrstiev papiera, plastu a v niektorých prípadoch z hliníka v záujme dosiahnutia technických vlastností daného nápojového obalu vrátane kyslíkových a vodných bariér. Nápojové kartóny sú kompozitné nápojové obaly (9), ktoré sú výslovne zahrnuté do rozsahu pôsobnosti smernice v častiach C, E a G prílohy, ako aj v odôvodneniach 12 a 18.

2.2.2. Jednorazové výrobky

Z kumulatívneho použitia pojmov v článku 3 bode 2 vyplýva požiadavka, že výrobok by nemal byť koncipovaný ani dizajnovo riešený alebo uvádzaný na trh s tým účelom, aby počas svojej životnosti absolvoval niekoľko cyklov alebo rotácií. Mali by sa tým vylúčiť situácie, v ktorých by sa konečné výrobky mohli potenciálne uvádzať na trh ako viacúčelové alebo opätovane používateľné bez toho, aby boli na daný účel koncipované či dizajnovo riešené, alebo bez toho, aby boli uvedené na trh v rámci systému alebo režimu, ktorým sa zabezpečuje ich opätovné použitie.

Pri určovaní, či by sa mal výrobok považovať za výrobok na jedno alebo viacnásobné použitie, môžu pomôcť dizajnové charakteristiky výrobku. To, či je výrobok koncipovaný a dizajnovo riešený ako výrobok na opätovné použitie a je takto aj uvádzaný na trh, možno posúdiť na základe vyhodnotenia jeho očakávanej funkčnej životnosti, t. j. či sa pri danom výrobku počíta s tým, že sa pred konečným zneškodnením bude viacnásobne používať, a to bez straty funkčnosti, fyzickej kapacity alebo kvality, a či ho spotrebitelia zvyčajne považujú za opätovne použiteľný výrobok a vnímajú a používajú ho tak. Medzi relevantné dizajnové charakteristiky výrobku patrí jeho materiálové zloženie, umývateľnosť/prateľnosť a opraviteľnosť, vďaka ktorým by boli možné viaceré cykly a rotácie na rovnaký účel, na ktorý bol výrobok pôvodne koncipovaný. Opätovná použiteľnosť nádoby, ktorá je obalom, sa môže určiť v súlade so základnými požiadavkami vyplývajúcimi zo smernice o obaloch a odpadoch z obalov (10), a to vrátane každého vyhlásenia, ktorým sa osvedčuje súlad obalu s uvedenými základnými požiadavkami a príslušnými normami.

2.2.3. Vlastnosti umožňujúce opätovné naplnenie a opätovné použitie výrobku

V súlade s článkom 3 bodom 2 smernice jednorazový plastový výrobok je výrobok, ktorý nie je koncipovaný, dizajnovo riešený alebo uvedený na trh s tým účelom, aby počas svojej životnosti absolvoval niekoľko cyklov alebo rotácií tým, že:

— sa vráti výrobcovi na opätovné naplnenie, alebo

— aby bol opätovne použitý na ten istý účel, na ktorý bol koncipovaný.

Smernica o obaloch a odpadoch z obalov predstavuje užitočné usmernenie na identifikáciu výrobkov, ktoré sú uvádzané na trh ako obaly, ktoré sú v súlade s týmito podmienkami, a teda sa nepovažujú za jednorazové výrobky, a to najmä na základe vymedzenia opätovne použiteľných obalov a príslušnej časti základných požiadaviek týkajúcich sa opätovne použiteľných obalov. Podľa článku 3 bodu 2 písm. a) smernice o obaloch a odpadoch z obalov opakovane použiteľný obal je „obal, ktorý bol navrhnutý, konštruovaný a umiestnený na trh v rámci jeho životného cyklu na viacero použití alebo obehov tým, že sa opätovne naplní alebo opakovane použije na ten istý účel, na ktorý bol vytvorený.“ Danie vymedzenie analogicky prináša užitočné usmernenie týkajúce sa opätovnej použiteľnosti neobalových jednorazových plastových výrobkov, pretože podobné zásady sa vzťahujú aj na predmety, ktoré nemajú charakter obalov, napr. v súvislosti so zámerom opätovne ich použiť a s možnosťou repasovania (rekondície), čistenia, umývania/prania a opravy daného predmetu pri súčasnom zachovaní jeho schopnosti plniť zamýšľanú funkciu.

V súlade bodom 2 prílohy II k smernici o obaloch a odpadoch z obalov, v ktorej sa stanovujú základné požiadavky na obaly, by opätovne použiteľné obaly mali okrem iného mať fyzikálne vlastnosti a charakteristiky, ktoré umožňujú, aby absolvovali viacero cyklov alebo rotácií za predvídateľných bežných podmienok ich používania. Podrobné podmienky súladu s týmito požiadavkami sú špecifikované v európskej harmonizovanej norme EN 13429:2004 Obaly – Opätovné použitie. Požiadavky na posúdenie opätovnej použiteľnosti obalu uvedené v tejto norme zahŕňajú:

— zámer, že daný obal je opätovne používaný (t. j. koncipovaný a dizajnovo riešený na daný účel a na tento účel aj uvedený na trh),

— dizajnové riešenie obalu, vďaka ktorému dokáže obal absolvovať viacero cyklov alebo rotácií,

— obal možno vyprázdniť/jeho obsah možno vyložiť bez závažnej škody a bez ohrozenia celistvosti výrobku, ako aj zdravia a bezpečnosti,

— obal možno repasovať, vyčistiť, umyť/oprať a opraviť, pričom si zachová schopnosť plniť zamýšľanú funkciu,

— na umožnenie opätovného použitia sú zavedené opatrenia, t. j. je zriadený a zavedený systém opätovného použitia.

V prípadoch, keď sa plastové výrobky uvedené v prílohe k smernici neuvádzajú na trh ako obaly, musia sa pri určovaní toho, či sú určené na jednorazové alebo viacnásobné použitie, zohľadniť ďalšie faktory. Napríklad v prípade, keď sa rovnaký druh výrobku všeobecne uvádzaný na trh ako plastový obal, ktorý nie je určený na opätovné použitie, zároveň predáva konečným spotrebiteľom prázdny (ako sú plastové poháre alebo nádoby na potraviny), je vhodné ho považovať za jednorazový plastový výrobok.

Kľúčovú úlohu pri využívaní opätovne použiteľných predmetov zohrávajú prevádzkové systémy opätovného použitia slúžiace na opätovné naplnenie alebo opätovné doplnenie. Medzi takéto systémy by mohli patriť poštové a doručovateľské obaly alebo drop-boxy nachádzajúce sa priamo v predajni. Vo funkčnom systéme opätovného napĺňania výrobca a/alebo distribútor medzi jednotlivými opätovnými naplneniami neupravuje funkčnosť, fyzickú kapacitu a kvalitu výrobku (11). Treba poznamenať aj to, že prevádzkovateľmi zavedené a účinne riadené systémy opätovného použitia, ktoré slúžia na podávanie jedla a nápojov, môžu predstavovať vyššiu záruku, že sa opätovne použiteľné predmety (napr. poháre, nádoby a príbory) náležite dezinfikujú s cieľom zaručiť hygienu, chrániť verejné zdravie a zaistiť bezpečnosť spotrebiteľov a zamestnancov.

3. VZŤAH MEDZI SMERNICOU (EÚ) 2019/904 A SMERNICOU 94/62/ES

Jednorazové plastové výrobky, na ktoré sa vzťahuje smernica o jednorazových plastových výrobkoch a ktoré sa zároveň podľa článku 3 bodu 1 smernice o obaloch a odpadoch z obalov považujú za obaly, musia spĺňať požiadavky stanovené v oboch smerniciach.

V odôvodnení 10 smernice o jednorazových plastových výrobkoch sa vysvetľuje, že v prípade konfliktu v kontexte uplatňovania daných smerníc majú prednosť ustanovenia tejto smernice. Týka sa to napríklad obmedzení uvádzania jednorazových plastových výrobkov na trh. Jednorazové plastové nádoby na potraviny a takéto poháre na nápoje (vrátane ich uzáverov a viečok), ktoré sú obalom, môžu v súlade s článkom 4 smernice o jednorazových plastových výrobkoch podliehať obchodným obmedzeniam odchylne od ustanovení článku 18 smernice o obaloch a odpadoch z obalov. Cieľom je zabrániť tomu, aby sa takéto výrobky stávali odpadom, a zabezpečiť ich nahradenie alternatívami, ktoré možno použiť opakovane a ktoré neobsahujú plasty. Smernicou o jednorazových plastových výrobkoch sa dopĺňa smernica o obaloch a odpadoch z obalov v súvislosti s opatreniami na zníženie spotreby, s požiadavkami na dizajnové riešenie výrobku, ako aj v súvislosti s označovaním a pravidlami týkajúcimi sa rozšírenej zodpovednosti výrobcu.

Na jednorazové plastové výrobky, ktoré nie sú obalmi, sa vzťahujú výlučne požiadavky smernice o jednorazových plastových výrobkoch, a to aj vtedy, ak majú funkcie alebo vlastnosti podobné obalom.

Tabuľka 3-1

Jednorazové plastové výrobky, ktoré na základe ustanovení smernice o obaloch a odpadoch z obalov predstavujú alebo nepredstavujú obaly

Jednorazové plastové výrobky, ktoré predstavujú obaly Jednorazové plastové výrobky, ktoré nepredstavujú obaly — plnené nádoby na potraviny, nápojové obaly, nápojové fľaše a poháre na nápoje, balenia a vrecúška, ľahké plastové tašky a taniere [spĺňajú kritérium stanovené v článku 3 ods. 1 bode i) smernice o obaloch a odpadoch z obalov], — nádoby na potraviny, nápojové obaly, nápojové fľaše a poháre na nápoje, balenia a vrecúška a taniere uvádzané na trh prázdne, no ktoré sú určené na naplnenie na mieste predaja [spĺňajú kritérium stanovené v článku 3 ods. 1 bode ii) smernice o obaloch a odpadoch z obalov], — uzávery, viečka, slamky, miešadlá a ďalšie druhy obalových zložiek a pomocných prvkov, ktoré sú integrálnou súčasťou obalu [spĺňajú kritérium stanovené v článku 3 ods. 1 bode iii) smernice o obaloch a odpadoch z obalov], — príbory, slamky a miešadlá, keďže zvyčajne neplnia funkciu obalu [nespĺňajú kritérium stanovené v článku 3 ods. 1 bode iii) smernice o obaloch a odpadoch z obalov], — nádoby vrátane nádob na potraviny, nápojových obalov a nápojových fliaš (vrátane ich uzáverov a viečok) (12), poháre na nápoje (a ich uzávery a viečka), ktoré sú uvádzané na trh prázdne a ktoré nie sú určené na plnenie na mieste predaja [nespĺňajú kritérium stanovené v článku 3 ods. 1 bode ii) smernice o obaloch a odpadoch z obalov]. — Výrobky, ktoré nepredstavujú obaly: — o vatové tyčinky, — balóny, — hygienické vložky, tampóny a tampónové aplikátory, — vlhčené utierky, — tabakové výrobky s filtrami a filtre uvádzané na trh na použitie v kombinácii s tabakovými výrobkami.

4. ŠPECIFICKÉ KRITÉRIÁ TÝKAJÚCE SA VÝROBKOV

4.1. Nádoby na potraviny

4.1.1. Opis výrobkov a kritériá týkajúce sa výrobkov uvedené v smernici

V nasledujúcej tabuľke sa nachádza prehľad opisov výrobkov v súvislosti s jednorazovými nádobami na potraviny stanovenými v smernici.

Tabuľka 4-1

Prehľad opisov výrobkov v prípade nádob na potraviny, ktoré sa uvádzajú v smernici

V časti A bode 2, časti E oddiele I bode 1 a v časti G bode 1 prílohy sa uvádza: „Nádoby na potraviny, t. j. nádoby, ako sú škatule, s viečkom alebo bez viečka, ktoré sa používajú na účely obsiahnutia potravín, ktoré sú: a) určené na priamu konzumáciu buď na mieste predaja, alebo na inom mieste, ako je miesto predaja (tzv. take-away); b) spravidla konzumované priamo z tejto nádoby a c) hotové na konzumáciu bez akejkoľvek ďalšej prípravy, napríklad varenia alebo zohrievania, vrátane nádob na potraviny určené na rýchle občerstvenie (tzv. fast-food) alebo na akékoľvek iné jedlá určené na priamu konzumáciu, s výnimkou nápojových obalov, tanierov a balení a vrecúšok obsahujúcich potraviny.“ Článok 12: „Na účely určenia, či sa nádoba na potraviny má považovať za jednorazový plastový výrobok na účely tejto smernice, okrem kritérií týkajúcich sa nádob na potraviny uvedených v prílohe zohráva rozhodujúcu úlohu to, či daná nádoba má tendenciu stať sa odpadom znečisťujúcim prostredie na základe svojho objemu alebo veľkosti, a to najmä ak ide o nádoby určené na jednu porciu.“

Tri kritériá stanovené v časti A bode 2, časti E oddiele I bode 1 a v časti G bode 1 prílohy k smernici sa uplatňujú kumulatívnym spôsobom. Znamená to, že ak sa majú na nádobu na potraviny vzťahovať ustanovenia smernice, musí spĺňať všetky tri kritériá, ktoré sa vzťahujú na v nej obsiahnutú potravinu.

Pri výklade a uplatňovaní uvedených troch kritérií sa môžu uplatniť tieto ukazovatele:

1. kritérium: určené na bezprostrednú konzumáciu buď na mieste predaja alebo na inom mieste, ako je miesto predaja (tzv. take-away) Príslušné ukazovatele: — Charakter potravinového výrobku obsiahnutého v nádobe na potraviny: Potravinové výrobky všeobecne vhodné na bezprostrednú konzumáciu sú napr. orechy, sendviče, jogurty, šaláty a varené jedlá, ovocie a zelenina. — V jednorazovej plastovej nádobe na potraviny sú vložené alebo sú k nej priložené predmety ako vidličky, nože, lyžice a paličky a/alebo omáčky. Neprítomnosť takýchto predmetov však sama osebe nevylučuje výrobok z rozsahu pôsobnosti smernice.

2. kritérium: spravidla konzumované priamo z danej nádoby Príslušný ukazovateľ: — Tvar nádoby na potraviny umožňuje alebo uľahčuje konzumáciu v nej obsiahnutého potravinového výrobku priamo z nádoby, t. j. hneď po otvorení.

3. kritérium: hotové na konzumáciu bez akejkoľvek ďalšej prípravy, napríklad varenia alebo zohrievania Príslušné ukazovatele: — potravinový výrobok v nádobe na potraviny možno konzumovať bez akejkoľvek ďalšej prípravy Potravinový výrobok si napríklad nevyžaduje mrazenie, varenie alebo zohrievanie vrátane smaženia, grilovania, pečenia, zohrievania v mikrovlnnej rúre a opekania. Za prípravu by sa napríklad nemalo považovať umývanie, lúpanie alebo krájanie ovocia a zeleniny, keďže tieto činnosti sa môžu jednoducho vykonať aj takpovediac „po ceste“, a preto nepredstavujú ukazovateľ na vylúčenie z rozsahu pôsobnosti smernice. — Potravinový výrobok obsiahnutý v nádobe na potraviny možno konzumovať bez pridania ochucovacích zmesí alebo omáčok (ak sa nedodávajú spolu s potravinovým výrobkom), studenej alebo horúcej vody alebo iných tekutín vrátane mlieka pred konzumáciou, ako je to v prípade cereálií (ak sa porcia cereálií nepredáva spolu s dodatočnou nádobou s mliekom zodpovedajúcou jednej porcii) alebo polievok v prášku.

Je potrebné poznamenať, že ustanovenia smernice sa vzťahujú aj na nádoby na potraviny, ktoré sa používajú na účely obsiahnutia potravín spĺňajúcich požiadavky stanovené v tejto smernici, no ktoré sa predávajú prázdne a ktoré nie sú určené na plnenie na mieste predaja.

Okrem týchto troch kumulatívne uplatniteľných kritérií sa v článku 12 smernice dopĺňa kritérium týkajúce sa tendencie nádoby na potraviny stať sa odpadom na základe svojho objemu alebo veľkosti, a to najmä ak ide o nádoby určené na jednu porciu. Hoci sa pojem jedna porcia v článku 12 uvádza ako hlavný rozhodujúci prvok, v smernici sa neuvádza žiadne vymedzenie ani spoločný výklad pojmu jedna porcia. V odôvodnení 12 sa stanovuje, že nádoby, ktoré obsahujú viac ako jednu porciu jedla, alebo nádoby na potraviny, ktoré obsahujú jednu porciu jedla, ale predávajú sa v množstve presahujúcom jednu jednotku, sa nemajú na účely tejto smernice považovať za jednorazové plastové výrobky. Z tejto výnimky týkajúcej sa nádob na potraviny s veľkosťou zodpovedajúcou jednej porcii jedla, ktoré sa predávajú v množstve presahujúcom jednu jednotku, je zrejmé predovšetkým to, že pojem „jedna porcia“ by sa mohol týkať množstva jedla, ktoré zvyčajne môže skonzumovať jedna osoba počas jednej konzumácie jedla. Príslušný objem a veľkosť sa však môže funkčne líšiť podľa výživovej hodnoty potravín obsiahnutých v nádobe a konzumných návykov v celej Únii. Okrem toho, pokiaľ ide o nápojové obaly, v časti C, časti E oddiele I bode 3 a časti G bode 3 prílohy k smernici sa stanovuje jasný objemový a veľkostný limit predstavujúci tri litre, po ktorého prekročení sa už usmernenia predmetnej smernice na daný obal nevzťahujú. Tento limit svedčí o tom, že za relevantné sa považuje predchádzanie vzniku odpadu z jednorazových plastových výrobkov, ktorých kapacita zodpovedá porciám tak, aby daný obsah zvyčajne skonzumovalo viacero osôb v rámci jednej konzumácie. Analogicky k tomu sa navrhuje, aby sa pri týchto nádobách na potraviny ako horný limit používal rovnaký objem, vďaka čomu možno stanoviť, či danú porciu dokáže počas jednej konzumácie jedla skonzumovať jedna osoba.

4.1.2. Prehľad výrobkov a zoznam názorných príkladov

Tabuľka 4-2 obsahuje niekoľko názorných príkladov určitých druhov nádob na potraviny, ktoré sa môžu považovať za výrobky zahrnuté do rozsahu pôsobnosti smernice alebo z neho vylúčené.

Tabuľka 4-2

Názorné uplatňovanie kritérií na výklad vymedzenia jednorazových plastových nádob na potraviny

Druh nádoby na potraviny Všeobecné kritériá Špecifické kritériá týkajúce sa konkrétneho výrobku Zahrnutý do rozsahu pôsobnosti smernice alebo z neho vylúčený (spĺňa všetky všeobecné kritériá a špecifické kritériá týkajúce sa konkrétneho výrobku?) Plastový materiál Na jedno použitie Určené na bezprostrednú konzumáciu Spravidla konzumované priamo z danej nádoby Hotové na konzumáciu bez ďalšej prípravy Plastová nádoba na potraviny obsahujúca porciu teplého jedla ÁNO ÁNO ÁNO ÁNO ÁNO Zahrnuté Plastová nádoba na potraviny obsahujúca studené jedlo ÁNO ÁNO ÁNO ÁNO ÁNO Zahrnuté Lepenková nádoba na potraviny s plastovou výstelkou alebo poťahom určená na účely obsiahnutia teplého alebo studeného jedla ÁNO ÁNO ÁNO ÁNO ÁNO Zahrnuté Plastová nádoba na potraviny obsahujúca dezert ÁNO ÁNO ÁNO ÁNO ÁNO ZAHRNUTÉ Plastová nádoba na potraviny obsahujúca zeleninu alebo ovocie ÁNO ÁNO ÁNO ÁNO ÁNO ZAHRNUTÉ Plastová nádoba na potraviny obsahujúca rýchle občerstvenie, ako sú orechy, krekery ÁNO ÁNO ÁNO ÁNO ÁNO Zahrnuté Plastová nádoba na potraviny obsahujúca omáčky alebo nátierky na chlieb (napr. horčica, kečup alebo dressing) ÁNO ÁNO ÁNO ÁNO ÁNO Zahrnuté Plastová nádoba na potraviny obsahujúca zeleninu alebo ovocie, ktoré si nevyžadujú ďalšiu prípravu ÁNO ÁNO ÁNO ÁNO ÁNO Zahrnuté Plastová nádoba na potraviny obsahujúca mrazené jedlo, ktoré si vyžaduje ďalšiu prípravu ÁNO ÁNO NIE ÁNO NIE Vylúčené Spravidla sa nepredáva ako jedlo určené na konzumáciu na inom mieste, ako je miesto predaja (tzv. take-away); potravinový výrobok si vyžaduje prípravu. Nádoba na zmrzlinu vyrobená z lepenky s plastovou výstelkou, z ktorej sa potravina zvyčajne konzumuje priamo ÁNO ÁNO ÁNO ÁNO ÁNO Zahrnuté Škatule na ryby, podnosy na mäso, ktoré sú vyrobené z plastu a obsahujú porciu baleného jedla, ktoré nie je určené na bezprostrednú konzumáciu, ktoré sa spravidla nekonzumuje priamo z danej nádoby na potraviny a ktoré nie je hotové na konzumáciu bez ďalšej prípravy. ÁNO ÁNO NIE NIE NIE Vylúčené Potravinový výrobok si vyžaduje ďalšiu prípravu a spravidla sa nekonzumuje z nádoby na potraviny. Plastová nádoba na potraviny s porciou sušenej potraviny alebo potravinového výrobku, ktoré si na svoju prípravu vyžadujú pridanie horúcej vody (napr. rezance, instantné polievky) ÁNO ÁNO NIE ÁNO NIE Vylúčené Potravinový výrobok si vyžaduje ďalšiu prípravu; zvyčajne sa nepredáva ako jedlo určené na konzumáciu na inom mieste, ako je miesto predaja (tzv. take-away).

4.2. Balenia a vrecúška

4.2.1. Opis výrobkov a kritériá týkajúce sa výrobkov uvedené v smernici

V časti E oddiele I bode 2 a v časti G bode 2 prílohy sa balenia a vrecúška opisujú takto: „Balenia a vrecúška vyrobené z pružného materiálu obsahujúce potraviny, ktoré sú určené na priamu konzumáciu z tohto balenia alebo vrecúška bez akejkoľvek ďalšej prípravy.“

Na rozdiel od nádob na potraviny, v prípade ktorých sa v článku 12 a odôvodnení 12 odkazuje na pojmy veľkosť, objem, dávky s veľkosťou zodpovedajúcou jednej porcii a nádoby na potraviny zodpovedajúce veľkosti jednej porcie, ktoré sa predávajú v množstve presahujúcom jednu jednotku, sa v súvislosti s baleniami a vrecúškami v smernici neuvádzajú špecifické kritériá. Hoci sa to v smernici výslovne neuvádza, na základe skutočností opísaných v posúdení vplyvu (13) možno konštatovať, že konzumácia potravinových výrobkov takpovediac po ceste a dopyt po väčšom komforte sú hlavnými faktormi, ktoré najviac prispievajú k tomu, že sa balenia a vrecúška stávajú morským odpadom. Vzhľadom na cieľ smernice predchádzať znečisťovaniu prostredia odpadom z jednorazových plastových predmetov, ako aj na skutočnosť, že balenia a vrecúška patria medzi najviac znečisťujúce predmety, je vhodné, pokiaľ ide o daný trojlitrový limit, uplatňovať prístup konzistentný s prístupom uplatňovaným pri nápojových obaloch, na ktoré sa vzťahuje predmetná smernica.

Na výklad a uplatňovanie špecifických kritérií týkajúcich sa konkrétneho výrobku týkajúcich sa balení a vrecúšok (vrátane potravín, ktoré obsahujú) sa môžu použiť ukazovatele, ktoré sú uvedené v prílohe:

1. kritérium: vyrobené z pružného materiálu — Pružný obal je obal, ktorého tvar je možné jednoduchým spôsobom zmeniť, napr. pri pridávaní alebo odoberaní potravinového výrobku v porovnaní s pevnými obalmi, ktorých tvar zostáva pri pridávaní či odoberaní potravinového výrobku nezmenený. — Z dizajnového riešenia obalu je zrejmé, že v ňom obsiahnutý potravinový výrobok je určený na bezprostrednú konzumáciu po zakúpení. Napríklad balenie alebo vrecúško možno jednoducho otvoriť, napr. roztrhnutím, rozstrihnutím, odkrútením alebo ťahaním strán od seba.

2. kritérium: obsahuje potraviny, ktoré sú určené na bezprostrednú konzumáciu z tohto balenia alebo vrecúška bez akejkoľvek ďalšej prípravy — Podstata obsiahnutého potravinového výrobku: potravinové výrobky vhodné na bezprostrednú konzumáciu (napr. cukríky, orechy, čokoládové tyčinky, cherry paradajky, lupienky). — Vďaka dizajnovému riešeniu balenia alebo vrecúška možno potravinový výrobok konzumovať priamo z balenia alebo vrecúška. — V jednorazovom plastovom balení alebo vrecúšku sú vložené alebo sú k nemu priložené predmety, ako sú vidličky, nože, lyžice a paličky a/alebo omáčky. Neprítomnosť takýchto predmetov však sama osebe nevylučuje výrobok z rozsahu pôsobnosti smernice. — Potravinový výrobok obsiahnutý v balení alebo vo vrecúšku možno konzumovať bez akejkoľvek prípravy pred konzumáciou, ako je varenie, smaženie, grilovanie, pečenie, zohrievanie v mikrovlnnej rúre, opekanie, ohrievanie alebo mrazenie. Pred konzumáciou potravinového výrobku nie je potrebné pridávať ochucovacie zmesi alebo omáčky (ak sa nedodávajú spolu s výrobkom), studenú alebo horúcu vodu alebo iné tekutiny vrátane mlieka, ako je to v prípade cereálií. Za prípravu sa nepovažuje umývanie, lúpanie či krájanie potraviny, keďže tieto činnosti sa môžu jednoducho vykonať aj takpovediac „po ceste“, a preto patria do rozsahu pôsobnosti smernice.

4.2.2. Prehľad výrobkov a zoznam názorných príkladov

Tabuľka 4-3 obsahuje niekoľko názorných príkladov určitých druhov balení a vrecúšok, ktoré sa považujú za zahrnuté do rozsahu pôsobnosti smernice alebo z neho vylúčené.

Tabuľka 4-3

Príklady balení a vrecúšok

Druh balenia alebo vrecúška Všeobecné kritériá Špecifické kritériá týkajúce sa konkrétneho výrobku Zahrnutý do rozsahu pôsobnosti smernice alebo z neho vylúčený (spĺňa všetky všeobecné kritériá a špecifické kritériá týkajúce sa konkrétneho výrobku?) Plasty Na jedno použitie Vyrobené z pružného materiálu Určené na bezprostrednú konzumáciu z tohto balenia alebo vrecúška bez akejkoľvek ďalšej prípravy Balenie alebo vrecúško obsahujúce potravinu na bezprostrednú konzumáciu (napr. sušienky, orechy, lupienky, pukance, cukríky, čokoládové tyčinky, pekárenské výrobky, mrazené výrobky) predávané po jednej jednotke ÁNO ÁNO ÁNO ÁNO Zahrnuté Balenie alebo vrecúško obsahujúce potravinu na bezprostrednú konzumáciu z tohto balenia alebo vrecúška bez akejkoľvek ďalšej prípravy (napr. lupienky, cukríky, čokoládové tyčinky, pekárenské výrobky, mrazené výrobky) predávané po jednotke alebo po viac ako jednej jednotke (t. j. viackusové balenie v jednej nádobe) ÁNO ÁNO ÁNO ÁNO Zahrnuté Balenie s viacerými porciami jedla, ktoré sú určené na bezprostrednú konzumáciu z tohto balenia a ktoré nie sú balené jednotlivo (napr. pekárenské výrobky, sušienky, cukríky, žuvačky, lupienky) ÁNO ÁNO ÁNO ÁNO Zahrnuté Vrecúška na sendviče ÁNO ÁNO ÁNO ÁNO Zahrnuté Balenie s dochucovadlom/omáčkou ÁNO ÁNO ÁNO ÁNO Zahrnuté Balenie so suchými raňajkovými cereáliami ÁNO ÁNO ÁNO NIE VYLÚČENÉ Potravinový výrobok nie je určený na bezprostrednú konzumáciu; mlieko sa spravidla pridáva pred konzumáciou a mimo balenia. Balenie s čerstvým/sušeným jedlom, ktoré si vyžaduje ďalšiu prípravu (napr. celá hlávka šalátu, surové cestoviny, surová šošovica) ÁNO ÁNO ÁNO NIE VYLÚČENÉ Potravinový výrobok sa zvyčajne nekonzumuje priamo z balenia alebo vrecúška; potravinový výrobok sa pred konzumáciou zvyčajne ďalej pripravuje. Balenie narezaných šalátových listov, ktoré si pred bezprostrednou konzumáciou nevyžadujú žiadnu ďalšiu prípravu ÁNO ÁNO ÁNO ÁNO ZAHRNUTÉ

4.3. Príbory, taniere, slamky a miešadlá

4.3.1. Opisy výrobkov uvedené v smernici

Príbory, taniere, slamky a miešadlá sa uvádzajú v článku 5 smernice, v smernici sa však nevymedzujú. V časti B prílohy k smernici sa uvádzajú špecifické usmernenia týkajúce sa konkrétneho výrobku, ktoré sa týkajú len vymedzenia pojmu príbory, konkrétne sa v časti B bode 2 prílohy stanovuje, že vidličky, nože, lyžice a paličky na jedenie sú zahrnuté do vymedzenia pojmu príbory.

Pri uvádzaní na trh sú tieto predmety primárne zahrnuté v rámci tohto kódu CPV (14): Jednorazové potreby pre verejné stravovanie na jedno použitie (t. j. výrobky, ktoré možno po použití vyhodiť do odpadu) (39222100-5) a príbor a taniere na jedno použitie (t. j. výrobky, ktoré možno po použití vyhodiť do odpadu) (39222110-8).

Na príbory, taniere, slamky a miešadlá, ktoré sú vyrobené výlučne z prírodných polymérov, ktoré neboli chemicky modifikované, sa usmernenia smernice nevzťahujú.

Na základe ustanovení v časti B bode 4 prílohy slamky, ktoré sú zahrnuté do rozsahu pôsobnosti smerníc Rady 90/385/EHS (15) alebo 93/42/EHS (16) ako zdravotnícke pomôcky, sú vylúčené z rozsahu pôsobnosti danej smernice (17).

V usmerneniach EÚ týkajúcich sa uplatňovania smernice 93/42/EHS (18) sa uvádzajú usmernenia o klasifikácií zdravotníckych pomôcok (19) na účely posúdenia rizika. V týchto usmerneniach sa neuvádzajú žiadne konkrétne príklady slamiek, ktoré sa používajú ako zdravotnícke pomôcky. Konkrétne vymedzenie zdravotníckej pomôcky v smernici 90/385/EHS a smernici 93/42/EHS sa vzťahuje na výrobky, ktoré sa používajú špecificky na zmiernenie alebo kompenzáciu zranenia alebo zdravotného postihnutia. Ak sa plastové slamky považujú za zdravotnícke pomôcky, musia byť výrobcom určené na používanie u ľudí na účely diagnostiky, prevencie, monitorovania, liečby alebo zmiernenia choroby alebo na účely diagnostiky, monitorovania, liečby, zmiernenia alebo kompenzácie zranenia alebo zdravotného postihnutia, pričom musia byť označené značkou CE podľa smernice 93/42/ES, ako aj podľa nariadenia Európskeho parlamentu a Rady (EÚ) 2017/745 (20).

4.3.2. Prehľad výrobkov a zoznam názorných príkladov

Tabuľka 4-4 obsahuje niekoľko príkladov jednorazových plastových príborov, tanierov, slamiek a miešadiel, ktoré sa považujú za výrobky zahrnuté do rozsahu pôsobnosti smernice alebo z neho vylúčené.

Tabuľka 4-4

Názorné uplatňovanie kritérií na účely výkladu vymedzenia jednorazových plastových príborov, tanierov, slamiek a miešadiel

Druhy príborov, tanierov, slamiek, miešadiel Všeobecné kritériá Špecifické kritériá týkajúce sa konkrétneho výrobku Zahrnutý do rozsahu pôsobnosti smernice alebo z neho vylúčený (spĺňa všetky všeobecné kritériá a špecifické kritériá týkajúce sa konkrétneho výrobku?) Plastový Na jedno použitie Netrvanlivý materiál Nie je zdravotníckou pomôckou Jednorazové plastové príbory, taniere, slamky a miešadlá vyrobené úplne z plastu ÁNO ÁNO ÁNO ÁNO ZAHRNUTÉ Jednorazové plastové príbory, taniere, slamky a miešadlá vyrobené čiastočne z plastu, napr. vyrobené najmä z neplastových materiálov, ale s plastovou výstelkou/poťahom ÁNO ÁNO ÁNO ÁNO ZAHRNUTÉ Jednorazové plastové slamky, ktoré sú priložené k nápojovému obalu/vložené k takémuto obalu ÁNO ÁNO ÁNO ÁNO ZAHRNUTÉ (podľa článku 5) Jednorazové plastové príbory, ktoré sú priložené k obalu na potraviny/vložené do takéhoto obalu ÁNO ÁNO ÁNO ÁNO ZAHRNUTÉ (podľa článku 5) Jednorazové príbory, taniere, slamky a miešadlá, ktoré nie sú vyrobené z plastu, napr. vyrobené z papiera alebo dreva bez plastovej výstelky alebo poťahu NIE ÁNO ÁNO ÁNO VYLÚČENÉ: Výrobok neobsahuje plasty. Príbory, taniere, slamky a miešadlá na viacnásobné použitie, ktoré nie sú vyrobené z plastu, ale z trvanlivého materiálu, napr. z keramiky alebo kovu NIE NIE NIE ÁNO VYLÚČENÉ: Výrobok nie je určený na jedno použitie. Trvanlivé plastové príbory, taniere, slamky a miešadlá na viacnásobné použitie, ktoré sú dizajnovo riešené vzhľadom na stanovený účel a na daný účel aj uvádzané na trh s cieľom viacnásobného použitia a ktoré sú takto spotrebiteľmi zvyčajne vnímané a používané ÁNO NIE NIE ÁNO VYLÚČENÉ: Výrobok nie je určený na jedno použitie. Plastové slamky určené na použitie ako zdravotnícke pomôcky, ktoré sú označené príslušným označením CE ÁNO ÁNO ÁNO NIE VYLÚČENÉ: Výrobok je určený na použitie ako zdravotnícka pomôcka

4.4. Nápojové obaly, nápojové fľaše a poháre na nápoje (vrátane ich uzáverov a viečok)

4.4.1. Opis výrobkov a kritériá týkajúce sa výrobkov uvedené v smernici

Tabuľka 4-5 obsahuje prehľad kritérií pre výrobky vzťahujúcich sa na nápojové obaly, nápojové fľaše a poháre na nápoje, ktoré sa stanovujú v smernici.

Tabuľka 4-5

Príslušné opisy nápojových obalov, nápojových fliaš a pohárov na nápoje vrátane ich uzáverov a viečok, ktoré sa uvádzajú v smernici

Nápojové obaly: V častiach C a F prílohy sa nápojové obaly opisujú takto: „Nápojové obaly s kapacitou najviac tri litre, t. j. nádoby na tekutiny, ako sú napríklad nápojové fľaše vrátane ich uzáverov a viečok a kompozitné nápojové obaly vrátane ich uzáverov a viečok, nie však: a) sklenené alebo kovové nápojové obaly s plastovými uzávermi a viečkami; b) nápojové obaly určené a používané na potraviny na osobitné lekárske účely v tekutej forme v zmysle vymedzenia v článku 2 ods. 2 písm. g) nariadenia Európskeho parlamentu a Rady (EÚ) č. 609/2013.“ V časti E oddiele I bode 3 a v časti G bode 3 prílohy sa nápojové obaly opisujú takto: „Nápojové obaly s kapacitou najviac tri litre, t. j. nádoby na tekutiny, ako sú napríklad nápojové fľaše vrátane ich uzáverov a viečok a kompozitné nápojové obaly vrátane ich uzáverov a viečok, nie však sklenené alebo kovové nápojové obaly s plastovými uzávermi a viečkami.“ Nápojové fľaše sa uvádzajú v časti F prílohy takto: „Nápojové fľaše s kapacitou najviac tri litre vrátane ich uzáverov a viečok, nie však: a) sklenené alebo kovové nápojové fľaše s plastovými uzávermi a viečkami; b) nápojové fľaše určené a používané na potraviny na osobitné lekárske účely v tekutej forme v zmysle vymedzenia v článku 2 ods. 2 písm. g) nariadenia (EÚ) č. 609/2013.“ Poháre na nápoje vrátane ich uzáverov a viečok sa vymedzujú v časti A bode 1, časti E oddiele I bode 4 a v časti G bode 4 prílohy k smernici. Okrem toho sa poháre na nápoje uvádzajú v časti D bode 4 prílohy bez toho, aby sa na tomto mieste uvádzali odkazy na uzávery a viečka.

Na vymedzenie jednorazových plastových nápojových obalov, ako aj nápojových fliaš sa používajú tieto dva hlavné deskriptory:

1. kapacita najviac tri litre a

2. nádoby používané na účely obsiahnutia tekutín.

Nápojový obal sa v zásade predáva a používa pri výrobku, ktorý je v tekutej forme a ktorý sa konzumuje pitím. Okrem toho sa v časti C, časti E oddiele I bode 3, časti G bode 3 a časti F (len nápojové fľaše) prílohy uvádza, že uzávery a viečka sú zahrnuté do vymedzenia nápojových obalov a nápojových fliaš. Do rozsahu pôsobnosti smernice zároveň patria aj kompozitné nápojové obaly.

V súvislosti s pohármi na nápoje sa v smernici neuvádza konkrétny opis, kritériá alebo príklady. V časti A bode 1, časti E oddiele I bode 4 a v časti G bode 4 prílohy sa uvádza len to, že uzávery a viečka sa majú rovnako zahrnúť do tejto kategórie výrobkov. Príklady nápojov v rámci odôvodnenia 12 smernice zahŕňajú pivo, víno, vodu, tekuté občerstvenie, džúsy a nektáre, instantné nápoje alebo mlieko (21). Ďalšie objasnenia vo vzťahu k vymedzeniu pojmu nápoj sú uvedené v oddiele 4.5.1 tohto dokumentu (t. j. tekutina, ktorá sa prijíma/konzumuje pitím). Je potrebné poukázať na to, že na poháre na nápoje používané na účely obsiahnutia tekutín spĺňajúcich požiadavky stanovené vyššie, ktoré sa predávajú prázdne, sa takisto vzťahujú ustanovenia tejto smernice.

4.4.2. Uzávery, viečka a kryty

V smernici sa uzávery a viečka uvádzajú ako uzávery nápojových obalov a nápojových fliaš, zatiaľ čo v smernici sa v súvislosti s pohármi na nápoje uvádzajú viečka a kryty.

Uzávermi, viečkami a krytmi sa uzatvárajú nápojové obaly s cieľom udržať ich obsah. Používajú sa v kombinácii s nápojovými obalmi, nápojovými fľašami a pohármi na nápoje s cieľom zabezpečiť, aby sa tekutý výrobok obsiahnutý v obaloch nevylieval a mohol sa prepravovať. V smernici ani v existujúcich právnych predpisoch EÚ alebo technických normách sa neuvádza ich jasné vymedzenie. Na účely ich vymedzenia sa však môže použiť toto usmernenie:

— Uzávery: uzávery, ktoré sa nasadzujú na nápojové obaly alebo nápojové fľaše, napríklad s cieľom zabrániť unikaniu obsiahnutej tekutiny z obalu (a to napríklad aj po odstránení viečka) a umožniť jej bezpečnú prepravu. V súčasnosti majú uzávery spravidla charakter skrutkovacieho vrchnáka alebo pripevnenej odklápacej krytky (snap cap). Skrutkovacie uzávery môžu mať charakter plochého vrchnáka (tzv. flat-top, ide o najbežnejšiu podobu), alebo môžu fungovať ako základňa pre náustok, ktorý sa všeobecne nazýva športové viečko. Pri športových viečkach zase ide o typy s uzáverom na stlačenie a potiahnutie (tzv. push-pull) alebo s vyklápacím uzáverom (flip-top), ktoré sú spravidla dizajnovo riešené tak, aby boli stále pripevnené k nápojovému obalu. Tento druh uzáveru často obsahuje prvok prezrádzajúci nepovolenú manipuláciu s nádobou (pri pokuse o jej otvorenie sa tento prvok zjavne poškodí).

— Viečka: plastový alebo kompozitný materiál, ktorý zahŕňa plastový film, ktorý je pritavený na nápojových obaloch, fľašiach a pohároch na nápoje. Môžu sa odlúpnuť alebo odtrhnúť. Po odstránení viečka pri prvom otvorení spotrebiteľom viečko nemožno opätovne pripevniť na výrobok. Viečka môžu zahŕňať aj určité uzávery s väčším priemerom alebo uzávery, ktoré nemajú okrúhly tvar.

— Kryty: uzáver používaný na poháre na nápoje, ktorý chráni obsiahnutú tekutinu, ale vo všeobecnosti nezabezpečuje úplné zapečatenie. Po odstránení sa môžu opätovne umiestniť na výrobok bez toho, aby stratili svoju funkciu uzáveru. Niektoré kryty môžu obsahovať prvok prezrádzajúci nepovolenú manipuláciu s nádobou, ktorý sa považuje za súčasť systému uzáveru.

Názorné príklady uzáverov a viečok jednorazových plastových nápojových obalov a nápojových fliaš, ako aj krytov a viečok jednorazových plastových pohárov na nápoje a to, či považujú za zahrnuté do rozsahu pôsobnosti smernice alebo z neho vylúčené, sa uvádzajú v tabuľke 4-6.

Tabuľka 4-6

Názorné príklady rôznych druhov uzáverov, viečok a krytov

Druh uzáveru, viečka a krytu Zahrnuté do rozsahu pôsobnosti smernice alebo z neho vylúčené Uzávery vyrobené z plastu, ktoré sa používajú v kombinácii s jednorazovými plastovými nápojovými fľašami (pozri ilustráciu) a nápojovými kartónmi (bez ilustrácie) ZAHRNUTÉ Športové uzávery vyrobené z plastu, ktoré sa používajú v kombinácii s jednorazovými plastovými nápojovými fľašami ZAHRNUTÉ Uzávery vyrobené z plastu, ktoré sa používajú v kombinácii s jednorazovými plastovými nápojovými vreckami ZAHRNUTÉ Vyklápacie (flip-top) uzávery na jednorazové plastové nápojové obaly ZAHRNUTÉ Plastový uzáver so samostatnou zapečaťujúcou membránou (dvojkrokový uzáver), ktorý sa používa v kombinácii s jednorazovým plastovými nápojovým obalom ZAHRNUTÉ Plastové kryty používané s jednorazovými plastovými pohármi na nápoje ZAHRNUTÉ Závitový hliníkový uzáver zabezpečený proti otvoreniu, vybavený plastovým zapečatením a plastovou obvodovou páskou, ktorá sa pri nepovolenej manipulácii poškodí, uzáver sa používa v kombinácii s jednorazovými plastovými nápojovými obalmi a nápojovými fľašami ČIASTOČNE ZAHRNUTÉ Kovové uzávery alebo viečka s plastovým zapečatením podliehajú požiadavkám smernice s výnimkou požiadaviek na výrobky, ktoré sa uvádzajú v článku 6. Uzávery s ťahacím krúžkom vybavené plastovým zapečatením a plastovým uškom, ktoré sa používajú v kombinácii s jednorazovými plastovými nápojovými obalmi a nápojovými fľašami ČIASTOČNE ZAHRNUTÉ Kovové uzávery alebo viečka s plastovým zapečatením podliehajú požiadavkám smernice s výnimkou požiadaviek na výrobky, ktoré sa uvádzajú v článku 6. Uzáver s fóliovým zapečatením na jednorazovom plastovom nápojom obale ZAHRNUTÉ Zapečaťujúca membrána nepatrí do vymedzenia „uzáveru“ alebo „viečka“ a nepatrí do rozsahu pôsobnosti ustanovení článku 6.

4.4.3. Špecifické výnimky týkajúce sa konkrétneho výrobku

V časti C písm. a), časti E oddiele I bode 3, časti F písm. a) a časti G bode 3 prílohy k smernici sa z požiadaviek smernice uplatniteľných na jednorazové plastové nápojové obaly výslovne vylučujú sklenené alebo kovové nápojové obaly s plastovými uzávermi a viečkami.

Na nápojové obaly a nápojové fľaše používané na potraviny určené na osobitné lekárske účely v tekutej forme v zmysle vymedzenia v článku 2 ods. 2 písm. g) nariadenia Európskeho parlamentu a Rady (EÚ) č. 609/2013 (22) sa nevzťahujú ustanovenia článku 6 v zmysle časti C písm. b) a časti F písm. b) prílohy.

Relevantné sú takisto objem a veľkosť výrobku. Nápojové obaly a nápojové fľaše, ktorých objem presahuje tri litre, nie sú zahrnuté do rozsahu pôsobnosti tejto smernice.

V smernici nie je stanovený špecifický limit týkajúci sa objemu alebo veľkosti pohárov na nápoje. Hoci sa to v smernici výslovne neuvádza, na základe skutočností opísaných v posúdení vplyvu (23) možno konštatovať, že konzumácia potravinových a nápojových výrobkov takpovediac po ceste a dopyt po väčšom komforte sú hlavnými faktormi, ktoré najviac prispievajú k tomu, že sa poháre na nápoje stávajú morským odpadom. Vzhľadom na cieľ smernice predchádzať znečisťovaniu prostredia odpadom z jednorazových plastových predmetov, ako aj na skutočnosť, že poháre na nápoje patria medzi najviac znečisťujúce predmety, je vhodné, pokiaľ ide o daný trojlitrový limit, uplatňovať prístup konzistentný s prístupom uplatňovaným pri ostatných nápojových obaloch, na ktoré sa vzťahuje predmetná smernica.

4.4.4. Prehľad výrobkov a zoznam názorných príkladov

V nasledujúcich tabuľkách sa nachádza neúplný zoznam príkladov, ktoré slúžia na ilustráciu, ako možno na základe uvedených kritérií a ukazovateľov posudzovať rôzne nápojové obaly, nápojové fľaše a poháre na nápoje, ako aj toho, či sa považujú za zahrnuté do rozsahu pôsobnosti smernice alebo z neho vylúčené.

Tabuľka 4-7

Názorné príklady nápojových obalov a nápojových fliaš

Druhy nápojových obalov a nápojových fliaš Všeobecné kritériá Špecifické kritériá týkajúce sa konkrétneho výrobku Zahrnutý do rozsahu pôsobnosti smernice alebo z neho vylúčený (spĺňa všetky všeobecné kritériá a špecifické kritériá týkajúce sa konkrétneho výrobku?) Plastový Na jedno použitie Objem Nádoba na tekutinu Vrecká (úplne z plastu alebo s plastovou vrstvou a s objemom najviac tri litre) ÁNO ÁNO ÁNO ÁNO ZAHRNUTÉ (nápojový obal) Plastové fľaše (s objemom najviac tri litre) ÁNO ÁNO ÁNO ÁNO ZAHRNUTÉ (nápojová fľaša) Plastová nádoba s jednou porciou mlieka alebo smotany (napr. na kávu alebo čaj) ÁNO ÁNO ÁNO ÁNO ZAHRNUTÉ (nápojový obal) Kompozitné nápojové kartóny (s objemom najviac tri litre) ÁNO ÁNO ÁNO ÁNO ZAHRNUTÉ (nápojový obal) Pružný jednorazový plastový nápojový obal (s objemom najviac tri litre) v kartónovej škatuli, ktorú možno manuálne oddeliť ÁNO ÁNO ÁNO ÁNO ZAHRNUTÉ (nápojový obal) Plastová fľaša na vodu s objemom viac ako tri litre ÁNO NIE NIE ÁNO VYLÚČENÉ Objem presahuje tri litre. Opakovane použiteľné a opätovne naplniteľné plastové nápojové fľaše, ak sú dizajnovo riešené a uvádzané na trh na takýto účel a sú takto zvyčajne vnímané a používané spotrebiteľmi ÁNO NIE ÁNO ÁNO VYLÚČENÉ Opakovane použiteľná fľaša Jednodielny plastový nápojový obal s tvarovaným odlamovacím uzáverom ÁNO ÁNO ÁNO ÁNO ZAHRNUTÉ (nápojový obal)





Tabuľka 4-8

Názorné príklady pohárov na nápoje

Druh pohárov na nápoje Všeobecné kritériá Špecifické kritériá týkajúce sa konkrétneho výrobku Zahrnutý do rozsahu pôsobnosti smernice alebo z neho vylúčený (spĺňa všetky všeobecné kritériá a špecifické kritériá týkajúce sa konkrétneho výrobku?) Plastový materiál Na jedno použitie Naplnený alebo určený na naplnenie nápojom Poháre na studené nápoje vyrobené zo 100 % plastu (s krytom alebo viečkom alebo bez nich) ÁNO ÁNO ÁNO ZAHRNUTÉ (POHÁR NA NÁPOJE) Vopred naplnené papierové poháre s plastovou výstelkou alebo poťahom na (zvyčajne studené) nápoje (s krytom alebo viečkom alebo bez nich) ÁNO ÁNO ÁNO ZAHRNUTÉ (POHÁR NA NÁPOJE) Poháre na džúsy alebo nápoje s obsahom alkoholu predávané v maloobchodných a veľkoobchodných predajniach, ktoré sú vyrobené zo 100 % plastu ÁNO ÁNO ÁNO ZAHRNUTÉ (POHÁR NA NÁPOJE) Prázdne poháre vyrobené zo 100 % plastu a prázdne papierové poháre s plastovou výstelkou alebo poťahom na horúce alebo studené nápoje (s krytom alebo viečkom alebo bez nich) ÁNO ÁNO ÁNO ZAHRNUTÉ (POHÁR NA NÁPOJE) Papierové poháre s plastovou výstelkou alebo poťahom predávané v maloobchodných a veľkoobchodných predajniach ÁNO ÁNO ÁNO ZAHRNUTÉ (POHÁR NA NÁPOJE) Papierové poháre s plastovou výstelkou alebo poťahom na báze biomateriálov alebo biodegradovateľných plastov predávané v maloobchodných a veľkoobchodných predajniach ÁNO ÁNO ÁNO ZAHRNUTÉ (POHÁR NA NÁPOJE) Opakovane použiteľné plastové poháre predávané v rámci systémov na opätovné naplnenie ÁNO NIE ÁNO VYLÚČENÉ Pohár je opakovane použiteľný (súčasť systému na opätovné naplnenie). Plastový pohár s instantným nápojom v prášku, do ktorého je potrebné pred konzumáciou výrobku pridať napr. mlieko alebo vodu ÁNO ÁNO ÁNO ZAHRNUTÉ (POHÁR NA NÁPOJE) Plastový pohár s instantnou polievkou v prášku, do ktorého je potrebné pred konzumáciou výrobku pridať napr. vodu ÁNO ÁNO NIE VYLÚČENÉ Pohár je určený na prípravu polievky, ktorá nie je nápojom v zmysle tejto smernice. V maloobchodných predajniach predávané opätovne použiteľné poháre na nápoje určené na viacnásobné použitie, ak sú dizajnovo riešené a uvedené na trh na takýto účel a sú takto zvyčajne vnímané a používané spotrebiteľmi ÁNO NIE ÁNO VYLÚČENÉ Pohár je opakovane použiteľný Opätovne naplniteľné poháre predávané v maloobchodných predajniach, určené na viacnásobné použitie ÁNO NIE ÁNO VYLÚČENÉ Pohár je opakovane použiteľný

4.5. Rozlíšenie medzi určitými (navzájom súvisiacimi) kategóriami výrobkov

V časti A bode 2, časti E oddiele I bode 1 a v časti G bode 1 prílohy k smernici sa stanovujú nápojové obaly, taniere, balenia a vrecúška obsahujúce potraviny, ktoré sú vylúčené zo skupiny výrobkov, ktoré sa majú na účely tejto smernice považovať za jednorazové plastové nádoby na potraviny. Tvar balenia môže v niektorých prípadoch vyvolávať pochybnosti o tom, či výrobok predstavuje nádobu na potraviny, nápojový obal alebo dokonca aj iný druh obalov, na ktoré sa vzťahujú ustanovenia tejto smernice, ako sú balenia, vrecúška, poháre na nápoje alebo taniere.

V ďalších oddieloch sa uvádzajú dodatočné usmernenia na účely rozlišovania medzi rôznymi, ale navzájom súvisiacimi kategóriami výrobkov.

4.5.1. Kľúčové prvky na rozlišovanie medzi nádobami na potraviny a nápojovými obalmi

Prvoradým krokom, ktorý treba urobiť pri rozlišovaní medzi nádobami na potraviny a nápojovými obalmi, nápojovými fľašami a pohármi na nápoje, je určiť, či daná nádoba obsahuje potravinový alebo nápojový výrobok. Na rozlišovanie medzi potravinou (ktorá sa označuje aj ako potravinový výrobok) a nápojom sa majú použiť tieto kritériá:

— Pri rozlišovaní medzi nádobami na potraviny, nápojovými obalmi, nápojovými fľašami a pohármi na nápoje zohráva úlohu spôsob konzumácie obsiahnutého výrobku a konzistencia výrobku obsiahnutého v nádobe. Pokiaľ ide o potraviny, v odôvodnení 12 smernice sa nachádza neúplný zoznam príkladov potravín, a to wrapy, šaláty, ovocie, zelenina a dezerty. Nápojový výrobok sa predáva a konzumuje v tekutej forme a možno ho skonzumovať pitím. Medzi príklady nápojových obalov uvedených v odôvodnení 12 patria obaly na pivo, víno, vodu, tekuté občerstvenie, džúsy a nektáre, instantné nápoje a mlieko.

— Jednotka, ktorou sa vyjadruje kvantita potraviny alebo nápoja. Pri nápojoch sa ich kvantita bežne vyjadruje v jednotkách objemu (napr. mililitre) a pri potravinách v jednotkách hmotnosti (napr. gramy). V niektorých prípadoch sa však kvantita potraviny alebo nápoja na nádobe vždy neuvádza, a to najmä v prípade tých potravín či nápojov, ktorými sa nádoba plní na mieste predaja.

— Dizajnové charakteristiky nádoby môžu byť špecifické vzhľadom na jej obsah. Napríklad tvar nádoby a to, či je na konzumáciu obsiahnutej potraviny potrebné použiť príbor alebo nie, naznačuje, či je výrobok určený na pitím alebo jedenie.

Keďže sa v odôvodnení 12 uvádzajú fľaše na mlieko ako nápojové obaly, mlieko by sa malo v zmysle tejto smernice takisto považovať za nápoj. Je to v súlade so všeobecnými kritériami, ktoré sa týkajú konzumácie pitím, hustoty a viskozity (tekutina) a druhu nádoby, ktorá je v prípade mlieka podobná obalom iných nápojov.

Určité potraviny, ako sú polievky, jogurty (ak ich nemožno piť) a ovocné pyré, by nemali byť klasifikované ako nápoje na účely smernice, pretože sa spravidla nekonzumujú pitím a na ich konzumáciu je zvyčajne potrebný príbor, čím sa odlišujú od nápojových výrobkov.

Určité výrobky v tekutej forme, aj keď ich možno piť (napr. ocot, tekuté polevy, sójová omáčka, citrónová šťava, jedlé oleje, výrobky vyžadujúce rozriedenie pred konzumáciou ako kordialy, drene, sirupy a koncentráty), sa nekonzumujú priamo z obalu, alebo ich treba rozriediť, aby ich bolo možné piť. Z tohto dôvodu nespĺňajú podmienky nápojov v zmysle smernice, keďže sa nekonzumujú a neprijímajú pitím.

Nasledujúca tabuľka obsahuje prehľad pomocných ukazovateľov, ako je plánované použitie, tvar a forma nádoby, spolu s názornými príkladmi na pomoc pri rozlišovaní medzi nádobami na potraviny a nápojovými obalmi..

Tabuľka 4-9

Názorné príklady na rozlišovanie medzi nádobami na potraviny a nápojovými obalmi

Jednorazová plastová nádoba na potraviny Jednorazový plastový nápojový obal Viacvrstvové plastové vrecko obsahujúce ovocné pyré (150 ml) Viacvrstvové plastové vrecko obsahujúce ovocný džús (150 ml) Plastová nádoba obsahujúca jogurt (100 g) Plastová nádoba obsahujúca jogurt, ktorý možno piť (150 ml) Kartón na mlieko (500 ml)

4.5.2. Hlavné prvky, ktorými sa odlišujú nádoby na potraviny od pohárov na nápoje

Pokiaľ ide o poháre na nápoje, okrem určenia toho, či je v nich obsiahnutý výrobok jedlom alebo nápojom, je potrebné stanoviť aj usmernenia k tomu, ako zaradiť poháre, ktoré výrobcovia uvádzajú na trh prázdne, ale ktoré maloobchodní predajcovia môžu naplniť buď jedlom alebo nápojom. Príklad tohto druhu pohára je znázornený na obrázku pod textom.

Počiatočný distribútor jednorazových plastových pohárov na nápoje alebo osoba plniaca tieto poháre zvyčajne vedia, aké je zamýšľané použitie týchto pohárov, ako aj to, či sú určené na potraviny alebo nápoje. Ak v čase umiestnenia na trh nie je jasné, či sa bude daný výrobok používať ako pohár na nápoj alebo ako nádoba na potraviny, čo sa v prípade určitých nádob predávaných v maloobchodných a veľkoobchodných predajniach môže stať, výrobca musí zabezpečiť plnenie požiadaviek smernice, ktoré sa týkajú obidvoch druhov výrobkov. V záujme súladu so smernicou musí byť napríklad výrobok označený podľa požiadaviek uvedených v článku 7.

Obrázok 4-1

Nádoby predávané v maloobchodných a veľkoobchodných predajniach

4.5.3. Hlavné prvky, ktorými sa rozlišujú nápojové obaly, nápojové fľaše a poháre na nápoje

V smernici sa jasne nerozlišuje medzi nápojovými obalmi, nápojovými fľašami (podkategória nápojových obalov) a pohármi na nápoje (ktoré nepredstavujú nápojové obaly). Je však možné určiť tieto všeobecné vlastnosti, ktoré sú relevantné vzhľadom na túto smernicu:

— V súlade s časťou C, časťou E oddielom I bodom 3 a časťou G bodom 3 prílohy sú nápojové obaly „nádoby s kapacitou najviac tri litre vrátane ich uzáverov a viečok používané na nápoje“. V odôvodnení 12 sa takisto uvádza, že kompozitné nápojové obaly sa považujú za nápojový obal, a nie za nápojovú fľašu.

— Nápojové fľaše sú podľa rozlišovania medzi nápojovými obalmi, ktoré vyplýva z danej smernice, nápojové obaly s úzkym alebo širokým hrdlom a s kapacitou najviac tri litre vrátane ich uzáverov a viečok, ktoré sa používajú na účely obsiahnutia nápojov, a to s výnimkou kompozitných nápojových obalov.

— Poháre na nápoje sú spravidla okrúhle nádoby na pitie, zvyčajne v tvare misky, s uzáverom alebo viečkom či bez nich, ktoré sa predávajú prázdne alebo obsahujúce nápoj (24). Ako sa vysvetľuje aj v odôvodnení 12, poháre na nápoje tvoria osobitnú kategóriu jednorazových plastových výrobkov na účely smernice.

Hlavným rozlišovacím prvkom medzi týmito troma kategóriami výrobkov je ich tvar. Nasledujúca tabuľka obsahuje názorné príklady nápojových obalov, nápojových fliaš a pohárov na nápoje, ktoré uvádzajú prvky týkajúce sa tvaru, ktoré je potrebné zohľadniť pri klasifikácii týchto kategórií výrobkov.

Tabuľka 4-10

Názorné príklady nápojových obalov, nápojových fliaš a pohárov na nápoje

Nápojové obaly Nápojové fľaše (patria do nápojových obalov) Poháre na nápoje (nepatria do nápojových obalov) Nádoby s kapacitou najviac tri litre používané na účely obsiahnutia nápojov (patria sem aj nápojové fľaše) Pevné nápojové obaly s úzkym alebo širokým hrdlom a s kapacitou najviac tri litre vrátane ich uzáverov a viečok používané na účely obsiahnutia nápojov Spravidla okrúhle nádoby na pitie, zvyčajne v tvare misky, s uzáverom alebo viečkom či bez nich, ktoré sa predávajú prázdne alebo obsahujúce nápoj

4.5.4. Hlavné prvky, ktorými sa odlišujú nádoby na potraviny od balení a vrecúšok

Rozlišovanie nádob na potraviny od balení a vrecúšok by malo byť založené na pevnosti obalu. Pevné a čiastočne pevné obaly na potravinové výrobky by sa v zmysle tejto smernice mali považovať za nádoby na potraviny, pričom výrobky s obalmi z pružného materiálu by sa mali považovať za balenia a vrecúška.

Obal je pružný, ak sa ľahko ohýba a nezlomí sa. Rovnaké kritériá platia aj v prípade neobalových predmetov, ktoré patria do rozsahu smernice. Niektoré potraviny sa balia do obalov tvorených kombináciou pevného aj pružnejšieho materiálu (ľavý stĺpec v tabuľke 4-11), napr. sendvič v pevnom obale s fóliou na jednej strane alebo niektoré druhy ovocia či hotových jedál, ktoré sa predávajú na papierových podnosoch a sú obalené plastovým baliacim materiálom. V týchto prípadoch by sa na základe výskytu pevných materiálov v obaloch mal daný výrobok klasifikovať ako nádoba na potraviny.

Tabuľka 4-11

Názorné príklady na rozlišovanie jednorazových plastových nádob na potraviny od balení a vrecúšok

Jednorazová plastová nádoba na potraviny Jednorazové balenie a vrecúško Nádoba je úplne alebo čiastočne vyrobená z pevného materiálu obsahujúceho plasty. Nádoba je vyrobená z pružného materiálu obsahujúceho plasty

4.5.5. Hlavné prvky, na základe ktorých sa odlišujú taniere od nádob na potraviny

V časti A bode 2, časti E oddiele I bode 1 a časti G bode 1 prílohy smernice sa na účely tejto smernice vylučujú nápojové obaly, taniere a balenia a vrecúška obsahujúce potraviny z kategórie nádob na potraviny.

Taniermi sa označuje riad, z ktorého sa konzumuje potravina alebo na ktorom sa potravina podáva, pričom nádoby na potraviny sú nádoby, ako napríklad škatule s viečkom či bez viečka, ktoré sa používajú na účely obsiahnutia potraviny.

Tabuľka nižšie obsahuje niekoľko názorných príkladov toho, ako rozlišovať medzi jednorazovou plastovou nádobou na potraviny a tanierom.

Tabuľka 4-12

Názorné príklady na rozlišovanie nádob na potraviny od plastových tanierov

Jednorazová plastová nádoba na potraviny Jednorazový plastový tanier Ukazovatele, z ktorých vyplýva, že daná nádoba je nádobou na potraviny: — nádoby, ako sú škatule, ktoré sa predávajú s viečkom alebo bez viečka, — sú schopné slúžiť na obsiahnutie potravín, — môžu uľahčiť prepravu jedla, — nádoba sa zvyčajne predáva s vytlačenými informáciami týkajúcimi sa obsahu, zloženia a často aj hmotnosti výrobku. Ukazovatele, z ktorých vyplýva, že daná nádoba je tanierom: — riad sa na mieste predaja predáva bez viečka, a to bez ohľadu na to, či je zakrytý napríklad fóliou alebo filmom, — nádoba je určená na servírovanie potraviny alebo na konzumáciu potraviny z nej, no prítomnosť potraviny v nej v čase nákupu nie je nevyhnutná, — hoci ide o prevažne plochú nádobu, spravidla je jej okraj po obvode mierne skosený či vyvýšený, vďaka čomu z nej potravina nevypadne alebo sa z nej nevyleje, — zvyčajne sa na nej neuvádzajú tlačené informácie vrátane informácií o obsahu, zložkách či hmotnosti.

4.6. Ľahké plastové tašky

4.6.1. Opis výrobkov a kritériá týkajúce sa výrobkov uvedené v smernici

Nasledujúca tabuľka obsahuje prehľad príslušných opisov uvedených v smernici, ktoré sa týkajú ľahkých plastových tašiek.

Tabuľka 4-13

Opisy ľahkých plastových tašiek uvedené v smernici

Časť E oddiel I bod 5 a časť G bod 8 prílohy: „Ľahké plastové tašky v zmysle vymedzenia v článku 3 bode 1c smernice 94/62/ES“. V článku 3 bode 1c smernice o obaloch a odpadoch z obalov sa ľahké plastové tašky vymedzujú takto: „‚ľahké plastové tašky‘ sú plastové tašky s hrúbkou steny menšou ako 50 mikrónov.“ Okrem toho sa v článku 3 bode 1d smernice o obaloch a odpadoch z obalov vymedzujú veľmi ľahké plastové tašky takto: „‚veľmi ľahké plastové tašky‘ sú plastové tašky s hrúbkou steny menšou ako 15 mikrónov, ktoré sa vyžadujú na hygienické účely alebo sa poskytujú ako primárny obal pre nebalené potraviny, keď to pomáha predchádzať plytvaniu potravinami“. Všeobecný pojem „plastové tašky“ sa v článku 3 bode 1b smernice o obaloch a odpadoch z obalov vymedzuje takto: „‚plastové tašky‘ sú tašky s uchami alebo bez nich, vyrobené z plastu, ktoré sa poskytujú spotrebiteľom na mieste predaja tovaru alebo výrobkov“.

Špecifické kritériá týkajúce sa konkrétneho výrobku v prípade jednorazových plastových tašiek uvedených v prílohe smernice sa môžu objasniť na základe týchto ukazovateľov:

— Dizajnové charakteristiky výrobku: podľa článku 3 bodu 1c smernice 94/62/ES je v prípade hrúbky steny menšej ako 50 mikrónov zrejmé, že tieto tašky nie sú dizajnovo riešené a koncipované so zámerom opätovného použitia a ako také uvádzané na trh. Toto kritérium náležite odzrkadľuje cieľ smernice znížiť objem odpadu (v moriach). Ako sa uvádza v odôvodnení 4 smernice (EÚ) 2015/720 (25), takéto tašky sa opätovne používajú zriedkavejšie ako hrubšie plastové tašky, rýchlejšie sa stanú odpadom a častejšie sa odhadzujú do odpadu vzhľadom na ich ľahkú hmotnosť.

— Miesto predaja alebo distribúcie: sa vzťahuje na miesto predaja, na ktorom sa výrobok dodáva alebo distribuuje spotrebiteľovi (ako sa opisuje v článku 3 bode 1b smernice o obaloch a odpadoch z obalov).

V smernici sú zahrnuté všetky ľahké plastové tašky. Patria sem všetky ľahké plastové tašky (s hrúbkou steny menšou ako 15 mikrónov), ktoré možno vylúčiť z určitých požiadaviek smernice o obaloch a odpadoch z obalov.

4.6.2. Prehľad výrobkov a zoznam názorných príkladov

Tabuľka 4-14 obsahuje názorné príklady toho, či sú rôzne druhy plastových tašiek zahrnuté do rozsahu smernice alebo z neho vylúčené.

Tabuľka 4-14

Názorné príklady rôznych druhov plastových tašiek

Druh plastovej tašky Všeobecné kritériá Špecifické kritériá týkajúce sa konkrétneho výrobku Zahrnutý do rozsahu pôsobnosti smernice alebo z neho vylúčený (spĺňa všetky všeobecné kritériá a špecifické kritériá týkajúce sa konkrétneho výrobku?) Plastová Jednorazová Ľahká plastová taška Ľahká plastová taška poskytnutá spotrebiteľovi na mieste predaja (hrúbka steny menšia ako 50 mikrónov) ÁNO ÁNO ÁNO Zahrnuté Veľmi ľahká plastová taška poskytnutá spotrebiteľovi na mieste predaja (hrúbka steny menšia ako 15 mikrónov) ÁNO ÁNO ÁNO Zahrnuté Hrubšie plastové tašky (hrúbka steny väčšia ako 50 mikrónov) ÁNO NIE NIE VYLÚČENÉ Nie je ľahkou taškou, a preto nepatrí do rozsahu smernice. Vrecia na zber odpadu vyrobené z plastu ÁNO ÁNO NIE VYLÚČENÉ Nie je „taškou“, a preto nepatrí do rozsahu smernice.

4.7. Vatové tyčinky

4.7.1. Opis výrobkov a kritériá týkajúce sa výrobkov uvedené v smernici

Jednorazové plastové vatové tyčinky sa uvádzajú v časti B bode 1 prílohy ako „Vatové tyčinky do uší, ak nepatria do rozsahu pôsobnosti smernice Rady 90/385/EHS alebo smernice Rady 93/42/EHS“. V smernici sa neuvádza vymedzenie výrobku týkajúce sa vatových tyčiniek.

Vatovou tyčinkou sa zvyčajne označuje krátka tyčinka s hlavičkou z malého množstva vaty (alebo s chumáčom vaty) na jednom konci alebo na oboch koncoch, ktorá sa často používa na osobnú hygienu, a to obzvlášť na čistenie uší alebo nanášanie líčidiel (26). Pri uvádzaní na trh EÚ sú tieto položky zahrnuté v jednotnom kóde spoločného slovníka obstarávania (CPV): Vatové tyčinky 33711410-4.

Na pomoc pri vymedzovaní jednorazových vatových tyčiniek v zmysle tejto smernice slúžia nasledujúce dizajnové charakteristiky výrobku:

— Hrúbka tyčinky: vatové tyčinky určené na iné ako lekárske účely alebo na použitie jednotlivcami v domácnosti sa zvyčajne vyznačujú krátkou a tenkou paličkou z netrvanlivého materiálu.

— Nečistiteľné vatové tyčinky: kúsky vaty sú lepidlom pevne pripevnené ku koncu (koncom) tyčinky tak, aby sa vata pri používaní neuvoľnila. Tyčinky na čistenie uší, ktoré možno umyť alebo vyčistiť, a je tak možné ich opätovne používať, nepatria do rozsahu smernice.

4.7.2. Špecifické výnimky týkajúce sa konkrétneho výrobku

Podľa časti B bodu 1 prílohy smernice o jednorazových plastových výrobkoch sa vatové tyčinky, ktoré patria do rozsahu smernice 90/385/EHS alebo smernice 93/42/EHS ako zdravotnícke pomôcky, do rozsahu smernice nezahŕňajú (27). Definícia zdravotníckej pomôcky v smernici 90/385/EHS a v smernici 93/42/EHS zahŕňa výrobky používané špecificky na zmiernenie alebo kompenzáciu zranenia alebo zdravotného postihnutia. Ak sa vatové tyčinky považujú za zdravotnícke pomôcky, musia byť výrobcom určené na používanie u ľudí na účely diagnostiky, prevencie, monitorovania, liečby alebo zmiernenia choroby, alebo na účely diagnostiky, monitorovania, liečby, zmiernenia alebo kompenzácie zranenia alebo zdravotného postihnutia, pričom musia byť označené značkou CE podľa smernice 93/42/EHS, ako aj podľa nariadenia (EÚ) 2017/745.

V usmernení EÚ týkajúcom sa uplatňovania smernice 93/42/EHS o zdravotníckych pomôckach sa uvádzajú usmernenia týkajúce sa klasifikácie zdravotníckych pomôcok na účely posúdenia rizika. Príklad „výterových tampónov na odber exsudátov“ zahrnutý (28) do týchto usmernení sa týka napríklad „zdravotníckych výterových tampónov“ (29).

Vatové tyčinky určené na zdravotnícke účely sú takisto dizajnovo riešené tak, aby sa používali jednorazovo. Zvyčajne sú však dizajnovo riešené tak, aby sa nimi špecificky uľahčilo vykonávanie sterilných techník, a sú vo všeobecnosti:

— jasné označené tak, že slúžia na zdravotnícke účely (napr. „zdravotnícky výterový tampón“),

— často sa predávajú v sterilnom balení,

— vyznačujú sa dlhšou a odolnejšou paličkou,

— majú jednu hlavičku,

— predávajú a distribuujú sa priamo zdravotníckym pracovníkom prostredníctvom profesionálnych kruhov (napr. prostredníctvom medzipodnikových kanálov), a to napr. výterové tampóny poskytované alebo používané na účely forenznej analýzy či na zdravotnícke alebo vedecké účely vrátane: odberu vzoriek z tela človeka alebo z povrchov, ako aj vrátane testovania v rámci klinickej mikrobiológie a cytológie či testovania DNA.

4.7.3. Prehľad výrobkov a zoznam názorných príkladov

Nasledujúca tabuľka obsahuje názorné príklady toho, či sú určité druhy vatových tyčiniek zahrnuté do rozsahu smernice alebo z neho vylúčené.

Tabuľka 4-15

Názorné príklady rôznych druhov vatových tyčiniek

Druh vatovej tyčinky Všeobecné kritériá Špecifické kritériá týkajúce sa konkrétneho výrobku Zahrnutý do rozsahu pôsobnosti smernice alebo z neho vylúčený (spĺňa všetky všeobecné kritériá a špecifické kritériá týkajúce sa konkrétneho výrobku?) Plastová Jednorazová Palička z netrvanlivého materiálu Nečistiteľné vatové tyčinky Nie je zdravotníckou pomôckou Obojstranné vatové tyčinky s plastovou paličkou ÁNO ÁNO ÁNO ÁNO ÁNO ZAHRNUTÉ Vatová tyčinka s inou ako plastovou paličkou NIE ÁNO ÁNO ÁNO ÁNO VYLÚČENÉ: Výrobok neobsahuje plasty. Jednostranný výterový tampón (s jednou hlavičkou) s plastovou paličkou určený na odber vzorky ÁNO ÁNO ÁNO ÁNO NIE VYLÚČENÉ: výrobok určený na zdravotnícke účely Plastové opätovne použiteľné čistiace tyčinky ÁNO NIE NIE NIE ÁNO VYLÚČENÉ: výrobok určený na viacnásobné použitie

4.8. Balóny a paličky na balóny

4.8.1. Opis výrobkov a kritériá týkajúce sa výrobkov uvedené v smernici

Balónom sú venované články 8 a 10, pričom paličky na balóny podliehajú článku 5 smernice, ale konkrétne sa v smernici nevymedzujú.

Nasledujúca tabuľka obsahuje prehľad príslušných opisov balónov a paličiek na balóny uvedených v smernici.

Tabuľka 4-16

Opisy balónov a paličiek na balóny uvedené v smernici

Balóny: — Časť E oddiel II bod 2 a časť G bod 7 prílohy: „Balóny, s výnimkou balónov na priemyselné alebo iné profesionálne využitia a uplatnenia nedistribuovaných spotrebiteľom.“ Paličky na balóny: — Časť B bod 6 prílohy: „paličky určené na pripevnenie k balónom a podopieranie balónov, s výnimkou balónov na priemyselné alebo iné profesionálne využitia a uplatnenia nedistribuovaných spotrebiteľom, ako aj mechanizmy takýchto paličiek“.

Na účely určenia balónov patriacich do rozsahu tejto smernice možno identifikovať tieto všeobecné vlastnosti:

— Ako balón sa zvyčajne označuje neporézny vak z ľahkého materiálu, ktorý je určený na nafúknutie vzduchom alebo plynom. Pri uvádzaní na trh sú tieto predmety primárne zahrnuté v rámci tohto kódu CPV: Hračkárske balóny a lopty (37525000-4).

— Palička na balón: V súlade s časťou B bodom 6 prílohy k smernici ide o paličky určené na pripevnenie k balónom a podopieranie balónov.

Ako sa uvádza v odôvodnení 11, latex nespĺňa podmienky prírodného nemodifikovaného polyméru, predmetná smernica sa teda na latexové balóny vzťahuje, pretože definícia plastov „by sa […] mala týkať predmetov z gumy založených na polyméroch“.

Na pomoc pri vymedzovaní jednorazových balónov a paličiek na balóny na účely tejto smernice slúžia nasledujúce dizajnové charakteristiky výrobku:

— Tesnenia, ventily a uzatváracie mechanizmy: neprítomnosť ventilu alebo tesnenia, ktoré by umožňovali viacnásobné nafúknutie a vyfúknutie. Balóny, ktorých koniec je potrebné uviazať uzlom, povrazom alebo stuhou, aby z nich neunikol vzduch, a ktoré stratia svoju kvalitu opätovným rozväzovaním a zaväzovaním. Preto sa považujú za jednorazové. Balóny, ktoré sú dizajnovo riešené tak, aby ich bolo možné nafúknuť a vyfúknuť prostredníctvom (opätovne) uzatvárateľného ventilu bez toho, aby sa znížila ich kvalita a funkčnosť medzi použitiami, sa považujú za viacnásobne použiteľné.

— Možnosť opätovného nafúknutia: Balóny, ktoré sa kupujú už naplnené vzduchom alebo héliom, sa považujú za jednorazové, pretože spotrebiteľ ich nemôže opätovne nafúknuť. Samonafukovacie balóny (so zabudovaným nafukovacím mechanizmom) sa takisto považujú za jednorazové.

4.8.2. Špecifické výnimky týkajúce sa konkrétneho výrobku

Podľa časti E oddielu II bodu 2 a časti G bodu 7 prílohy by balóny na priemyselné alebo iné profesionálne použitie a uplatnenie, ktoré sa nedistribuujú spotrebiteľom, mali byť vylúčené z príslušných ustanovení smernice.

V rozsahu pôsobnosti smernice rovnako nie sú na základe časti B bodu 6 prílohy zahrnuté paličky určené na pripevnenie k balónom a podopieranie balónov na priemyselné alebo iné profesionálne použitie a uplatnenie nedistribuované spotrebiteľom, ako aj mechanizmy takýchto paličiek.

Dôležitými prvkami, na základe ktorých možno určiť, či sú balóny určené na domáce alebo profesionálne použitie, je miesto nákupu, distribučný kanál či typ koncového používateľa.

Za balóny určené na priemyselné alebo profesionálne použitie by sa mali považovať tieto balóny:

— balóny a paličky určené na pripevnenie k balónom a podopieranie balónov, ktoré sa predávajú prostredníctvom priemyselných alebo profesionálnych, napr. medzipodnikových, kanálov,

— balóny a paličky určené na pripevnenie k balónom a podopieranie balónov na priemyselné alebo iné profesionálne využitie alebo uplatnenie, napr. výskum, meteorologické balóny, priemyselné, profesionálne dekorácie, a ktoré nie sú distribuované spotrebiteľom.

Balóny a paličky na balóny, ktoré sa predávajú prostredníctvom kanálov fungujúcich medzi podnikom a spotrebiteľom alebo sa distribuujú súkromným zákazníkom, napr. balóny a paličky na balóny, ktoré si jednotliví spotrebitelia môžu zakúpiť v obchode alebo ktoré sa distribuujú spotrebiteľom na súkromnom podujatí, sa nepovažujú za balóny určené na priemyselné alebo iné profesionálne použitie alebo uplatnenie, ale na domáce použitie. Tieto výrobky by preto mali byť zahrnuté do rozsahu pôsobnosti smernice. V záujme zabránenia obchádzaniu smernice by do rozsahu jej pôsobnosti mali byť zahrnuté aj balóny a paličky na balóny, pri ktorých nie je v čase uvedenia na trh jasné, či sú určené na priemyselné alebo domáce použitie.

4.8.3. Prehľad výrobkov a zoznam názorných príkladov

Nasledujúca tabuľka obsahuje názorné príklady toho, či sú určité druhy balónov a paličiek na balóny zahrnuté do rozsahu pôsobnosti smernice alebo z neho vylúčené.

Tabuľka 4-17

Názorné príklady rôznych balónov a paličiek na balóny

Druhy balónov; paličky na balóny Všeobecné kritériá Špecifické kritériá týkajúce sa konkrétneho výrobku Zahrnutý do rozsahu pôsobnosti smernice alebo z neho vylúčený (spĺňa všetky všeobecné kritériá a špecifické kritériá týkajúce sa konkrétneho výrobku?) Plastový Na jedno použitie Určený na domáce použitie Jednorazové latexové balóny na domáce použitie alebo uplatnenie ÁNO ÁNO ÁNO ZAHRNUTÉ Jednorazové polyetyléntereftalátové alebo fóliové balóny na domáce použitie alebo uplatnenie ÁNO ÁNO ÁNO ZAHRNUTÉ Jednorazové plastové paličky na balóny na domáce použitie ÁNO ÁNO ÁNO ZAHRNUTÉ Opätovne použiteľné plastové nafukovacie hračky a „rámčeky na selfie“ vrátane opätovne utesniteľného ventilu ÁNO NIE ÁNO VYLÚČENÉ: výrobok určený na viacnásobné použitie Opätovne použiteľné plastové stojany na balóny ÁNO NIE NIE VYLÚČENÉ: výrobok určený na viacnásobné použitie Balóny na priemyselné využitie a uplatnenie, napr. teplovzdušný balón, meteorologický balón ÁNO NIE NIE VYLÚČENÉ: výrobky určené na profesionálne alebo priemyselné použitie

4.9. Hygienické vložky, tampóny a tampónové aplikátory

4.9.1. Opis výrobkov a kritériá týkajúce sa výrobkov uvedené v smernici

Smernica neobsahuje vymedzenie pojmov hygienické vložky, tampóny a tampónové aplikátory v rozsahu pôsobnosti smernice. Na určenie hygienických vložiek, tampónov a tampónových aplikátorov v rozsahu pôsobnosti smernice možno identifikovať nasledujúce všeobecné vlastnosti:

— Jednorazové hygienické vložky sú hygienické výrobky používané na absorbovanie a zadržiavanie tekutín, ktoré sú spravidla určené na vyhodenie do odpadu po jednom použití.

— Jednorazové hygienické vložky často pozostávajú z viacerých materiálových vrstiev vrátane absorpčného jadra, ktoré je vyrobené najmä z celulózových a syntetických vlákien a ktoré absorbuje tekutiny. Na účely smernice pod pojem hygienické vložky nepatria len klasické hygienické vložky, ale aj slipové vložky, keďže tieto výrobky sú podkategóriou hygienických vložiek (30) a ako také spĺňajú kritériá jednorazového plastového výrobku. Obidva výrobky sa skladajú z podobných materiálov a majú rovnaký sklon stať sa odpadom v moriach v dôsledku nevhodného zneškodnenia, napr. ak sa po použití spláchnu do toalety, a môžu sa dostať do morského prostredia cez systém čistenia odpadových vôd.

Jednorazové plastové tampóny sa vo všeobecnosti skladajú z troch vrstiev vrátane absorpčného jadra, ktoré je vyrobené buď z viskózy, bavlny či polyesteru alebo zo zmesi týchto vlákien (31). Môžu byť obsiahnuté v tampónovom aplikátore, ktorý sa zvyčajne skladá z natieraného papiera (obsahujúceho tenkú plastovú vrstvu) alebo z tvrdého plastu. Hoci sa niektoré kategórie tampónov vyrábajú z bavlneného materiálu, mnohé obsahujú plastovú sieťovinu. Týmto pojmom sa označuje tenká vrstva netkanej alebo perforovanej plastovej fólie, ktorá pomáha znížiť uvoľňovanie vlákien a uľahčuje vkladanie a vyberanie tampónov. Oddiel 2.1 obsahuje usmernenia k určovaniu toho, či dané vlákno spĺňa kritérium pre výnimku týkajúcu sa prírodných polymérov, ktoré neboli chemicky modifikované.

Medzi dizajnové charakteristiky výrobku, ktoré sa týkajú hygienických vložiek, tampónov a tampónových aplikátorov určených na jedno použitie, patrí podmienka, že výrobok nemožno umývať/prať ani viacnásobne použiť, pretože procesom umývania/prania sa zničí štruktúra a funkčnosť týchto výrobkov.

4.9.2. Prehľad výrobkov a zoznam názorných príkladov

Nasledujúce tabuľka obsahuje príklady toho, či sú určité druhy hygienických vložiek, tampónov a tampónových aplikátorov zahrnuté do rozsahu pôsobnosti smernice alebo z neho vylúčené.

Tabuľka 4-18

Názorné príklady rôznych hygienických vložiek, tampónov a tampónových aplikátorov

Druhy hygienických vložiek, tampónov a tampónových aplikátorov Všeobecné kritériá Zahrnutý do rozsahu pôsobnosti smernice alebo z neho vylúčený (spĺňa všetky všeobecné kritériá a špecifické kritériá týkajúce sa konkrétneho výrobku?) Plastový Na jedno použitie Do skupiny zastrešujúcej hygienické vložky, tampóny a tampónové aplikátory obsahujúce plasty patria všetky kategórie hygienických vložiek bez ohľadu na tvar, veľkosť, hrúbku a úroveň savosti, ktoré obsahujú plasty a sú určené na to, aby sa po použití vyhodili do odpadu. ÁNO ÁNO ZAHRNUTÉ Hygienické vložky (vrátane slipových vložiek) alebo tampóny, ktoré neobsahujú plast NIE ÁNO VYLÚČENÉ: výrobok bez obsahu plastu Opätovne použiteľné (umývateľné/prateľné) menštruačné výrobky, ako sú prateľné látkové vložky, umývateľný opätovne použiteľný menštruačný kalíšok (alternatíva tampónu), menštruačná spodná bielizeň (prateľné nohavičky s integrovanou absorpčnou vložkou) NIE/prateľné vložky bez obsahu plastu ÁNO/opätovne použiteľné tampóny, tampónové aplikátory a vložky môžu obsahovať plast (napr. sponu na prateľné látkové vložky) NIE VYLÚČENÉ: Výrobky nie sú na jedno použitie.

4.10. Vlhčené utierky

4.10.1. Opis výrobkov, kritériá týkajúce sa výrobkov a výnimky uvedené v smernici

Tabuľka 4-19 obsahuje prehľad relevantných opisov jednorazových plastových vlhčených utierok uvedených v smernici.

Tabuľka 4-19

Opisy vlhčených utierok uvedené v smernici

Časť D bod 2, časť E oddiel II bod 1 a časť G bod 6 prílohy: „Vlhčené utierky, t. j. vopred vlhčené utierky na osobné použitie a použitie v domácnosti“. Odôvodnenie 12: „Do rozsahu pôsobnosti tejto smernice by mali patriť vlhčené utierky na osobné a domáce použitie, zatiaľ čo vlhčené utierky na priemyselné použitie by mali z neho byť vylúčené.“

Vlhčené utierky vyrobené z iných ako prírodných polymérov alebo prírodných polymérov, ktoré boli chemicky upravené, ako sú polyester a polyhydroxyalkanoáty (PHA), patria do rozsahu smernice. Vlhčené utierky vyrobené výlučne z prírodných polymérov, ktoré neboli chemicky upravené, ako sú viskóza a lyocel, nepatria do rozsahu pôsobnosti smernice.

V smernici sa uvádzajú tieto hlavné kritériá týkajúce sa konkrétneho výrobku, ktorých cieľom je určiť, či jednorazová vlhčená utierka patrí do rozsahu pôsobnosti smernice: vopred vlhčené utierky a utierky na osobné použitie a použitie v domácnosti.

Vzhľadom na uvedené skutočnosti možno vlhčenú utierku v kontexte smernice chápať ako kúsok vopred nasiaknutého alebo vopred vlhčeného materiálu s obsahom plastu, ktorý je koncipovaný, dizajnovo riešený a umiestňovaný na trh na jedno použitie (teda výrobok, ktorý možno po použití vyhodiť do odpadu) a určený na osobnú starostlivosť, napr. na osobnú hygienu, alebo na použitie v domácnosti, napr. na účely čistenia domácnosti. Vopred vlhčené utierky zvyčajne obsahujú impregnačnú tekutinu, ktorá sa pridáva do utierky predtým, ako sa umiestni na trh.

Vlhčená utierka na osobnú starostlivosť je určená na hygienické účely. Patria medzi ne čistenie a starostlivosť o pleť u dospelých ľudí aj u malých detí, napr. detské utierky, kozmetické utierky/utierky na odstraňovanie líčidiel, utierky na intímnu starostlivosť atď.

Vlhčená utierka na domáce použitie je určená na použitie v domácich priestoroch. Patria medzi ne vlhčené utierky na účely čistenia domácnosti, napr. utierky používané na čistenie povrchov v kuchyni a kúpeľni, vlhčené utierky používané na čistenie osobných vozidiel, utierky na čistenie okuliarov a pod.

Okrem toho sa tieto výrobky zvyčajne predávajú na trhu v baleniach obsahujúcich viaceré jednorazové vlhčené utierky.

Hoci nie sú výslovne uvedené v smernici, vlhčené utierky, ktoré sú koncipované, dizajnovo riešené a umiestnené na trh na profesionálne použitie, ako napríklad medicínske či zdravotnícke utierky, by nespĺňali kritérium osobnej starostlivosti alebo domáceho použitia. Tieto výrobky sa preto nepovažujú za výrobky patriace do rozsahu pôsobnosti smernice.

Miesto nákupu, distribučný kanál a typ koncového používateľa sú dôležitými prvkami, ktoré by sa mali zohľadniť pri stanovovaní, či sú určité vlhčené utierky určené na domáce alebo profesionálne použitie. Vlhčené utierky predávané prostredníctvom profesionálnych distribučných kanálov, napr. medzipodnikových kanálov, ktoré používajú zdravotnícki pracovníci, sa považujú za výrobky určené na profesionálne použitie, a teda nepatria do rozsahu pôsobnosti smernice. Vlhčené utierky, ktoré sa predávajú v rámci kanálov fungujúcich medzi podnikom a spotrebiteľom a distribuujú sa iným ako profesionálnym spotrebiteľom, napr. vlhčené utierky, ktoré si jednotliví spotrebitelia môžu zakúpiť v lekárni a používať doma, sa však nepovažujú za výrobky na profesionálne použitie. Tieto výrobky sú preto zahrnuté do rozsahu pôsobnosti smernice.

Nasledujúca tabuľka obsahuje neúplný zoznam kategórií vlhčených utierok zahrnutých alebo nezahrnutých do rozsahu pôsobnosti smernice (32):

Tabuľka 4-20

Príklady kategórií vlhčených utierok

Kategória výrobku: vlhčené utierky V rozsahu pôsobnosti smernice Osobná starostlivosť — detské utierky — čistiace utierky na pleť (vrátane rúk a tela) — dezinfekčné utierky na ruky vrátane utierok poskytovaných spotrebiteľom v lietadlách, na letiskách, vo vlakoch alebo na iných miestach — utierky na tvár/kozmetické utierky (napr. pleťové masky alebo „textilné“ pleťové masky“, utierky na čistenie pleti/odstraňovanie líčidiel) — utierky na intímnu starostlivosť — toaletné papierové utierky Vlhčené utierky na použitie v domácnosti — utierky na čistenie domácnosti používané na odstraňovanie škvŕn a čistenie povrchov, ako sú podlahy, kúpeľne, kuchyne, nábytok, okná, televízne a počítačové obrazovky atď. — dezinfekčné utierky určené na použitie v domácnosti vrátane utierok poskytovaných spotrebiteľom v lietadlách, na letiskách, vo vlakoch alebo na iných miestach — utierky na čistenie okuliarov — utierky na autá, určené na domáce použitie — utierky na čistenie spoločenských zvierat určené na domáce použitie Vylúčené z rozsahu pôsobnosti smernice priemyselné vlhčené utierky — automobilové utierky (utierky s olejovými a chemickými absorbentmi slúžiace na ošetrenie povrchu a jeho leštenie) určené na priemyselné alebo profesionálne použitie — priemyselné utierky pre elektronické a počítačové zariadenia (utierky na utieranie prachu a jemné a precízne čistenie) určené na priemyselné alebo profesionálne použitie — potravinárske utierky (utierky na čistenie strojov, údržbu, absorpciu tekutín, čistenie rúk) určené na priemyselné alebo profesionálne použitie — utierky na účely údržby priestorov (leštenie, čistenie a údržba zariadení, čistenie podláh namokro, utieranie prachu) určené na priemyselné alebo profesionálne použitie — utierky používané pri výrobe, technickej prevádzke alebo údržbe (utierky na čistenie strojov, údržbu, absorpciu tekutín, čistenie rúk) určené na priemyselné alebo iné profesionálne použitie — utierky pre optický priemysel (utierky na leštenie, utieranie prachu) určené na priemyselné alebo profesionálne použitie — tlačiarenské priemyselné utierky (utierky na čistenie strojov, údržbu, absorpciu tekutín, čistenie rúk) určené na priemyselné alebo profesionálne použitie — priemyselné utierky pre dopravné zariadenia (utierky na čistenie a údržbu vozidiel a na čistenie okien) určené na priemyselné alebo profesionálne použitie Profesionálne použitie — medicínske/zdravotnícke utierky, ako sú nemocničné dezinfekčné utierky na čistenie a dezinfekciu povrchov, určené na priemyselné alebo profesionálne použitie — medicínske/zdravotnícke utierky, ako sú utierky používané v rámci starostlivosti o pacienta slúžiace na hygienické účely, určené na priemyselné alebo profesionálne použitie

V záujme zabránenia obchádzaniu smernice do rozsahu jej pôsobnosti patria vlhčené utierky, pri ktorých nie je jasné, či sú určené na priemyselné alebo domáce použitie.

4.10.2. Prehľad výrobkov a zoznam názorných príkladov

Tabuľka 4-21 obsahuje usmernenia o tom, ako vykladať všeobecné kritériá a špecifické kritériá súvisiace s konkrétnym výrobkom, ktoré sa týkajú vlhčených utierok, spolu s príkladmi toho, či sú určité druhy vlhčených utierok zahrnuté do rozsahu pôsobnosti smernice alebo z neho vylúčené.

Tabuľka 4-21

Príklady rôznych druhov vlhčených utierok

Druh vlhčených utierok Všeobecné kritériá Špecifické kritériá týkajúce sa konkrétneho výrobku Zahrnutý do rozsahu pôsobnosti smernice alebo z neho vylúčený (spĺňa všetky všeobecné kritériá a špecifické kritériá týkajúce sa konkrétneho výrobku?) Plastový Na jedno použitie Vopred vlhčené Osobná starostlivosť alebo domáce použitie Vlhčená utierka s obsahom plastu ÁNO ÁNO ÁNO ÁNO ZAHRNUTÉ Vlhčená utierka vyrobená z viskózy alebo lyocelu (regenerovanej celulózy) a bez obsahu polyesteru alebo iných plastov NIE ÁNO ÁNO ÁNO VYLÚČENÉ: Výrobok nie je úplne alebo čiastočne vyrobený z plastu. Vopred vlhčená utierka (na obale výrobku môže byť uvedené napr.: „vopred nasiaknuté obrúsky“ alebo „vopred vlhčené“) ÁNO ÁNO ÁNO ÁNO ZAHRNUTÉ Suchá utierka (t. j. nie je vopred vlhčená pred umiestnením na trh; na obale výrobku môže byť takisto uvedené: „suché utierky na čistenie pleti“) ÁNO ÁNO NIE ÁNO VYLÚČENÉ: Výrobok nie je „vopred vlhčený“. Vlhčená utierka na osobnú starostlivosť (na obale výrobku môže byť uvedené napr.: „vlhčené utierky na odstraňovanie líčidiel“ alebo „detské utierky“) ÁNO ÁNO ÁNO ÁNO ZAHRNUTÉ Vlhčené utierky na domáce použitie (na obale výrobku môže byť uvedené napr.: „viacúčelová utierka na čistenie domácnosti“) ÁNO ÁNO ÁNO ÁNO ZAHRNUTÉ Priemyselná vlhčená utierka (napr. vlhčené utierky používané v priemysle na čistenie strojov) ÁNO ÁNO ÁNO NIE VYLÚČENÉ: Výrobok sa považuje za priemyselnú vlhčenú utierku. Vlhčená utierka na profesionálne použitie (napr. medicínske/zdravotnícke utierky predávané prostredníctvom profesionálnych medzipodnikových distribučných kanálov, ktoré sú určené pre zdravotníckych pracovníkov) ÁNO ÁNO ÁNO NIE VYLÚČENÉ: Výrobok nie je určený na domáce použitie.

4.11. Tabakové výrobky s filtrami a filtre predávané na použitie v kombinácii s tabakovými výrobkami

4.11.1. Opis výrobkov a kritériá týkajúce sa výrobkov uvedené v smernici

Nasledujúca tabuľka obsahuje prehľad relevantných opisov, ktoré sa týkajú tabakových výrobkov s filtrami a filtrov určených na použitie v kombinácii s tabakovými výrobkami podľa smernice.

Tabuľka 4-22

Opisy tabakových výrobkov s filtrami a filtrov uvedené v smernici

V článku 3 bode 18 sa uvádzajú tabakové výrobky v zmysle vymedzenia pojmu v článku 2 bode 4 smernice Európskeho parlamentu a Rady 2014/40/EÚ (33). V časti D bode 3, časti E oddiele III a časti G bode 5 prílohy sa tabakové výrobky opisujú ako „Tabakové výrobky s filtrami a